title: Vec T-462/14: Žaloba podaná 18. júna 2014 – EEB/Komisia

text:
               15.9.2014

               SK

               Úradný vestník Európskej únie

               C 315/67

         Žaloba podaná 18. júna 2014 – EEB/Komisia
   (Vec T-462/14)
   2014/C 315/112
   Jazyk konania: angličtina

      Účastníci konania

      Žalobkyňa: Európsky úrad pre životné prostredie (EEB) (Brusel, Belgicko) (v zastúpení: B. Kloostra, avocat)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie Komisie z 8. apríla 2014,

               —

               zaviazal Komisiu na náhradu trov konania.

      Dôvody a hlavné tvrdenia

   Žalobkyňa sa touto žalobou domáha zrušenia rozhodnutia Komisie z 8. apríla 2014 [Ares(2014)1102834] zamietajúceho pre neprípustnosť žiadosť o vnútorné preskúmanie rozhodnutia Komisie 2013/687/EÚ z 26. novembra 2013 o oznámení Helénskej republiky, ktoré sa týka prechodného národného programu uvedeného v článku 32 smernice Európskeho parlamentu a Rady 2010/75/EÚ o priemyselných emisiách.
   Na podporu svojej žaloby žalobkyňa uvádza tri žalobné dôvody.

               1.

               Prvý dôvod založený na nezákonnosti ustanovení článku 10 v spojení s článkom 2 ods. 1 písm. g) nariadenia č. 1367/2006 (1). Žalobkyňa tvrdí, že prijatím sporného opatrenia Komisia porušila článok 9 ods. 3 Aarhuského dohovoru, keďže ustanovenia uplatnené Komisiou – ustanovenia článku 10 v spojení s článkom 2 ods. 1 písm. g) nariadenia č. 1367/2006 – nie sú v súlade s článkom 9 ods. 3 Aarhuského dohovoru. Nezákonnosť týchto ustanovení nariadenia č. 1367/2006 mala Komisiu viesť k vyhláseniu neprípustnosti žiadosti o vnútorné preskúmanie.

               2.

               Druhý dôvod založený subsidiárne na skutočnosti, že prijatím napadnutého opatrenia Komisia porušila svoju povinnosť konať čo v najväčšej možnej miere v súlade s dohovorom. Žalobkyňa tvrdí, že Komisia mala vykladať článok 10 nariadenia č. 1367/2006 a osobitne pojem „správny akt“ tohto článku v súlade s článkom 9 ods. 3 Aarhuského dohovoru a nemala prijať definíciu tohto pojmu uvedenú v článku 2 ods. 1 písm. g) nariadenia č. 1367/2006, ktorá je podľa žalobkyne veľmi reštriktívna.

               3.

               Tretí dôvod založený subsidiárne na skutočnosti, že prijatím napadnutého opatrenia Komisia porušila článok 2 ods. 1 písm. g) nariadenia č. 1367/2006, keď dospela k záveru, že rozhodnutie Komisie 2013/687/EÚ nepredstavuje individuálny akt.

      (1)  Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ 2006 L 264, s. 13).


title: Vec F-82/13: Žaloba podaná 4. septembra 2013 — ZZ/Komisia

text:
               9.11.2013

               SK

               Úradný vestník Európskej únie

               C 325/52

         Žaloba podaná 4. septembra 2013 — ZZ/Komisia
   (Vec F-82/13)
   2013/C 325/84
   Jazyk konania: francúzština

      Účastníci konania

      Žalobca: ZZ (v zastúpení: S. Orlandi, avocat)

      Žalovaná: Európska komisia

      Predmet a opis sporu

   Návrh na zrušenie rozhodnutia týkajúceho sa prevodu práv na dôchodok žalobcu do dôchodkového režimu Únie podľa nových všeobecných vykonávacích ustanovení týkajúcich sa článkov 11 a 12 prílohy VIII Služobného poriadku úradníkov

      Návrhy žalobcu

               —

               určiť, že článok 9 všeobecných vykonávacích ustanovení článku 11 ods. 2 prílohy VIII Služobného poriadku je protiprávny,

               —

               zrušiť rozhodnutie o prevode práv na dôchodok žalobcu na základe parametrov stanovených vo všeobecných vykonávacích ustanoveniach článku 11 ods. 2 prílohy VIII Služobného poriadku z 3. marca 2011,

               —

               zaviazať Komisiu na náhradu trov konania.


title: Vec C-490/14: Návrh na začatie prejudiciálneho konania, ktorý podal Bundesgerichtshof (Nemecko) 6. novembra 2014 – Freistaat Bayern/Verlag Esterbauer GmbH

text:
               2.2.2015

               SK

               Úradný vestník Európskej únie

               C 34/6

         Návrh na začatie prejudiciálneho konania, ktorý podal Bundesgerichtshof (Nemecko) 6. novembra 2014 – Freistaat Bayern/Verlag Esterbauer GmbH
   (Vec C-490/14)
   (2015/C 034/05)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesgerichtshof

      Účastníci konania pred vnútroštátnym súdom

      Žalobca: Freistaat Bayern

      Žalovaná: Verlag Esterbauer GmbH

      Prejudiciálna otázka

   Je v súvislosti s otázkou, či ide o zbierku nezávislých materiálov v zmysle článku 1 odseku 2 smernice 96/9/ES (1), keďže jednotlivé materiály možno od seba oddeliť bez toho, aby tým došlo k poškodeniu hodnoty ich informačného obsahu, určujúca akákoľvek predstaviteľná informačná hodnota alebo len taká hodnota, ktorá sa dá určiť na základe účelu príslušnej zbierky a pri zohľadnení typického správania užívateľov, ktoré z toho vyplýva?

      (1)  Smernica Európskeho parlamentu a Rady 96/9/ES z 11. marca 1996 o právnej ochrane databáz (Ú. v. ES L 77, s. 20; Mim. vyd. 13/015, s. 459).


title: Vec T-217/02: Rozsudok Súdu prvého stupňa z  23. novembra 2006 – Ter Lembeek/Komisia ( Štátna pomoc — Pomoc pre belgickú skupinu Beaulieu — Vzdanie sa pohľadávky )

text:
               30.12.2006

               SK

               Úradný vestník Európskej únie

               C 331/28

         Rozsudok Súdu prvého stupňa z 23. novembra 2006 – Ter Lembeek/Komisia
   (Vec T-217/02) (1)

   („Štátna pomoc - Pomoc pre belgickú skupinu Beaulieu - Vzdanie sa pohľadávky“)
   (2006/C 331/62)
   Jazyk konania: holandčina
   Účastníci konania

      Žalobkyňa: Ter Lembeek International NV (Wielsbeke, Belgicko) (v zastúpení: J.-P. Vande Maele, F. Wijckmans a F. Tuytschaever, advokáti)

      Žalovaná: Komisia Európskych spoločenstiev (v zastúpení: G. Rozet a H. van Vliet, splnomocnení zástupcovia)
   Predmet veci
   Zrušenie článkov 1 a 2 rozhodnutia Komisie 2002/825/ES z 24. apríla 2002 o štátnej pomoci poskytnutej Belgickom skupine Beaulieu (Ter Lembeek International) (Ú. v. ES L 296, s. 60)
   Výrok rozsudku

               1.

               Žaloba sa zamieta.

               2.

               Žalobkyňa je povinná nahradiť trovy konania.

      (1)  Ú. v. ES C 247, 12.10.2002.


title: Vec T-299/04: Žaloba podaná dňa 7. júla 2004: Abdelghani Selmani proti Rade Európskej únie a Komisii Európskych spoločenstiev

text:
               20.11.2004

               SK

               Úradný vestník Európskej únie

               C 284/18

         Žaloba podaná dňa 7. júla 2004: Abdelghani Selmani proti Rade Európskej únie a Komisii Európskych spoločenstiev
   (Vec T-299/04)
   (2004/C 284/38)
   Jazyk konania: angličtina
   Abdelghani Selmani, bytom v Dubline (Írsko), v zastúpení: C. Ó Briain, solicitor, podal dňa 7. júla 2004 na Súd prvého stupňa Európskych spoločenstiev žalobu proti Rade Európskej únie a Komisii Európskych spoločenstiev.
   Žalobca navrhuje, aby Súd prvého stupňa:

               —

               zrušil článok 2 nariadenia Rady (ES) č. 2580/2001 (1), ako aj článok 1 rozhodnutia Rady 2004/306/ES (2), v rozsahu v akom sa vzťahujú alebo sa majú vzťahovať na žalobcu;

               —

               zrušil všetky rozhodnutia Rady vydané na základe nariadenia 2580/2001, ktoré majú obdobné účinky ako rozhodnutie 2004/306, v rozsahu v akom sa vzťahujú alebo sa majú vzťahovať na žalobcu;

               —

               zrušil, pokiaľ je to nutné, článok 2 spoločnej pozície 2001/931/SZBP (3), článok 1 spoločnej pozície Rady 2004/500/SZBP (4), ako aj všetky spoločné pozície Rady vydané na základe spoločnej pozície 2001/931 vo všetkých prípadoch, v rozsahu v akom sa vzťahujú alebo sa majú vzťahovať na žalobcu;

               —

               subsidiárne vyhlásil vyššie uvedené akty za neúčinné v rozsahu v akom sa vzťahujú alebo sa majú vzťahovať na žalobcu;

               —

               zaviazal Radu nahradiť trovy konania.

         Žalobné dôvody a hlavné tvrdenia
   Spoločná pozícia Rady 2001/931/SZBP bola prijatá s určeným cieľom vykonať rezolúciu 1373 (2001) Bezpečnostnej rady Organizácie spojených národov, ktorá vyzvala signatárske štáty na predchádzanie financovania teroristických činov prostredníctvom, okrem iného, zmrazenia finančných prostriedkov a zdrojov všetkých osôb, ktoré sa môžu podieľať na takýchto činoch. Nariadenie 2580/2001 bolo prijaté s účelom vykonať uvedenú spoločnú pozíciu. Článok 2 nariaďuje zmrazenie aktív patriacim osobám, ktoré sa podieľajú na teroristických aktivitách, ktoré určí Rada v súlade s článkom 2 odsek 3. Rozhodnutie Rady 2004/306 obsahuje takýto zoznam, v ktorom sa nachádza meno žalobcu, občana Alžírska. Následkom toho boli žalobcove aktíva v Írsku, kde sa zdržiava s priznaným štatútom utečenca, zmrazené.
   Na podporu svojej žaloby o zrušenie uvedených aktov žalobca tvrdí, že Rada nemala právomoc podľa článkov 60, 301 a 308 zmluvy o ES prijať článok 2 nariadenia 2580/2001 a článok 1 rozhodnutia 2004/306 a že Rada ako aj Komisia zneužili svoje právomoci uvedené v týchto článkoch. Žalobca ďalej namieta, že zoznam mien, ktorý sa nachádza v rozhodnutí 2004/306 nebol vytvorený v súlade s ustanoveniami článku 1 odsek 4 spoločnej pozície 2001/931. Žalobca sa ďalej domáha toho, že Rada nemala právomoc podľa článkov 15 a 34 EÚ prijať spoločné pozície 2001/931 a 2004/500, ktoré podľa žalobcu porušujú uvedené články a zmluvu o ES vo všeobecnosti.
   Žalobca takisto tvrdí, že napadnuté akty porušujú základné zásady práva spoločenstva, konkrétne zásady subsidiarity, proporcionality a dodržiavania základných ľudských práv. Ďalej tvrdí, že Rada a Komisia neuviedli dostatočné dôvody toho, prečo opatrenia považované za nevyhnutné nemali byť určené každým jednotlivým členským štátom.

      (1)  Nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu, Ú. v. ES L 344, 28.12.2001, s. 70.

      (2)  Rozhodnutie Rady z 2. apríla 2004, ktorým sa vykonáva článok 2 odsek 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu a ktorým sa zrušuje rozhodnutie 2003/902/ES, Ú. v. EÚ L 99, 3.4.2004, s. 28.

      (3)  Spoločná pozícia Rady z 27. decembra 2001 o uplatňovaní špecifických opatrení na boj s terorizmom, Ú. v. ES L 344, 28.12.2001, s. 93.

      (4)  Spoločná pozícia Rady 2004/500/SZBP z 17. mája 2004, ktorou sa aktualizuje spoločná pozícia 2001/931/SZBP o uplatňovaní špecifických opatrení na boj s terorizmom a ktorou sa zrušuje spoločná pozícia 2004/309/SZBP.


title: Vec T-758/16: Žaloba podaná 31. októbra 2016 – Crédit Agricole/ECB

text:
               9.1.2017

               SK

               Úradný vestník Európskej únie

               C 6/45

         Žaloba podaná 31. októbra 2016 – Crédit Agricole/ECB
   (Vec T-758/16)
   (2017/C 006/56)
   Jazyk konania: francúzština

      Účastníci konania

      Žalobkyňa: Crédit Agricole SA (Montrouge, Francúzsko) (v zastúpení: A. Champsaur a A. Delors, advokáti)

      Žalovaná: Európska centrálna banka

      Návrhy

   Žalobkyňa navrhuje, aby Všeobecný súd:

               —

               zrušil na základe článkov 256 a 263 ZFEÚ rozhodnutie ECB/SSM/2016 – 969500TJ5KRTCJQWXH05/165, prijaté Európskou centrálnou bankou 24. augusta 2016,

               —

               zaviazal Európsku centrálnu banku na náhradu všetkých trov konania.

      Dôvody a hlavné tvrdenia

   Na podporu svojej žaloby žalobkyňa uvádza tri žalobné dôvody.

               1.

               Prvý žalobný dôvod založený nesprávnom právnom posúdení, ktorého sa Európska centrálna banka (ECB) údajne dopustila pri výklade ustanovenia nariadenia Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 2013, s. 1; ďalej len „nariadenie č. 575/2013“).
               V tejto súvislosti žalobkyňa ECB najmä vytýka, že rozhodnutie z 24. augusta 2016, ktorým sa zamieta žiadosť, ktorú predložila s cieľom získať povolenie na vylúčenie expozícií vo verejnom sektore z výpočtu pákového pomeru (ďalej len „napadnuté rozhodnutie“):

                           —

                           je v rozpore s úmyslom európskeho normotvorcu a s cieľmi sledovanými nariadením č. 575/2013,

                           —

                           zbavuje článok 429 ods. 14 uvedeného nariadenia akéhokoľvek potrebného účinku,

                           —

                           predstavuje zásah ECB do právomocí európskeho normotvorcu.

               2.

               Druhý žalobný dôvod založený na nesprávnom právnom posúdení, ktorým je napadnuté rozhodnutie údajne postihnuté, pokiaľ ide o posúdenie prudenciálneho rizika, súvisiaceho s regulovanými úsporami, keďže ECB údajne opomenula zohľadniť právny rámec a empirické údaje týkajúce sa týchto úspor, ako aj príslušné správy Európskeho orgánu pre bankovníctvo, a údajne sa takisto dopustila nesprávneho posúdenia, pokiaľ ide o riziko nadmernej páky a ďalšie prudenciálne riziká, ktoré s ním súvisia.

               3.

               Tretí žalobný dôvod založený na porušení zásady proporcionality, ktorým je napadnuté rozhodnutie údajne postihnuté, keďže porušuje všeobecnú zásadu proporcionality stanovenú v článku 5 Zmluvy o Európskej únii a ďalej, keďže nerešpektuje osobitné požiadavky súvisiace so zásadou proporcionality v oblasti prudenciálneho dohľadu, ktorá vyžaduje, aby boli prudenciálne požiadavky prispôsobené modelu podniku banky a rizikám, ktoré z toho vyplývajú pre finančný sektor a hospodárstvo.


title: Vec F-159/12: Žaloba podaná 26. decembra 2012 — ZZ/Európske centrum pre prevenciu a kontrolu chorôb (ECDC)

text:
               2.3.2013

               SK

               Úradný vestník Európskej únie

               C 63/26

         Žaloba podaná 26. decembra 2012 — ZZ/Európske centrum pre prevenciu a kontrolu chorôb (ECDC)
   (Vec F-159/12)
   2013/C 63/52
   Jazyk konania: angličtina

      Účastníci konania

      Žalobca: ZZ (v zastúpení: V. Kolias, advokát)

      Žalovaný: Európske centrum pre prevenciu a kontrolu chorôb (ECDC)

      Predmet a opis sporu

   Zrušenie rozhodnutia o prepustení žalobcu a nariadenie jeho opätovného prijatia do služby, ako aj nariadenie, aby mu bol vyplatený rozdiel medzi odmenou, ktorú dostal od dátumu nadobudnutia platnosti napadnutého rozhodnutia, a peňažnou náhradou, ktorú dostal

      Návrhy žalobcu

               —

               zrušiť napadnuté rozhodnutie ECDC z 24. februára 2012 o prepustení žalobcu, tak, aby ECDC nato, aby vykonalo rozsudok, bolo povinné na základe článku 266 ZFEÚ opätovne prijať žalobcu do služby a vyplatiť mu celú odmenu, ktorú by bol dostal od dátumu nadobudnutia platnosti napadnutého rozhodnutia spolu s úrokmi z omeškania v sadzbe uplatňovanej Európskou centrálnou bankou na jej hlavné transakcie refinancovania v danom období, zvýšenými o dva percentuálne body, pričom táto odmena sa má znížiť o peňažnú odmenu, ktorú dostal, ako aj o dávky v nezamestnanosti, ktoré dostal od toho dňa až do okamihu jeho opätovného prijatia do služby,

               —

               zrušiť list z 18. septembra 2012, vypracovaný vedúcim sekcie OCS (kancelária vedeckého riaditeľa) ECDC, ktorým bola zamietnutá správna námietka žalobcu proti napadnutému rozhodnutiu v rozsahu, v akom môže toto rozhodnutie mať samostatné právne účinky,

               —

               zaviazať ECDC na náhradu trov konania.


title: Rozsudok Súdneho dvora (veľká komora) zo 7. septembra 2004 vo veci C-319/02: Petri Manninen proti Korkein hallinto-oikeus (Fínsko) (Daň z príjmu — Zápočet dane z dividend vyplácaných fínskymi spoločnosťami — Články 56 ES a 58 ES — Koherencia daňového systému)

text:
               23.10.2004

               SK

               Úradný vestník Európskej únie

               C 262/4

      ROZSUDOK SÚDNEHO DVORA

   (veľká komora)
   zo 7. septembra 2004
   vo veci C-319/02: Petri Manninen proti Korkein hallinto-oikeus (Fínsko) (1)

   (Daň z príjmu - Zápočet dane z dividend vyplácaných fínskymi spoločnosťami - Články 56 ES a 58 ES - Koherencia daňového systému)
   (2004/C 262/07)
   Jazyk konania: fínčina
   Vo veci C-319/02, predmetom ktorej je žiadosť o vydanie prejudiciálneho rozhodnutia podľa článku 234 ES, podaná Korkein hallinto-oikeus (Fínsko), na základe rozhodnutia zo dňa 10. septembra 2002, doručeným Súdnemu dvoru dňa 12. septembra 2002, v konaní začatom Petri Manninen, Súdny dvor (veľká komora), v zložení: predseda V. Skouris, predsedovia komôr P. Jann, C. W. A. Timmermans, C. Gulmann, J.-P. Puissochet a J. N. Cunha Rodrigues, sudcovia R. Schintgen, F. Macken, N. Colneric, S. von Bahr a K. Lenaerts (spravodajca), generálny advokát: J. Kokott, tajomník: L. Hewlett, hlavný referent vyhlásil dňa 7. septembra 2004 rozsudok, ktorého výrok znie:
   Článkom 56 ES a 58 ES odporuje právna úprava, podľa ktorej sa osobe s hlavnou daňovou povinnosťou v jednom členskom štáte nepriznáva nárok na zápočet dane z dividend, ktoré sú jej vyplatené akciovými spoločnosťami, z toho dôvodu, že tieto spoločnosti nemajú sídlo v tomto členskom štáte.

      (1)  Ú. v. ES C 274 z 9.11.2002


title: Vec T-392/05: Žaloba podaná  27. októbra 2005  – Mecklenburg-Strelitzer Montage- und Tiefbau/Komisia

text:
               28.1.2006

               SK

               Úradný vestník Európskej únie

               C 22/14

         Žaloba podaná 27. októbra 2005 – Mecklenburg-Strelitzer Montage- und Tiefbau/Komisia
   (Vec T-392/05)
   (2006/C 22/28)
   Jazyk konania: nemčina
   Účastníci konania

      Žalobca: Mecklenburg-Strelitzer Montage- und Tiefbau (Neustrelitz, Nemecko) (v zastúpení: M. Grehsin, advokát)

      Žalovaná: Komisia Európskych spoločenstiev
   Návrhy žalobcu

               —

               Zrušiť rozhodnutie Komisie z 5. marca 2003 [spisová značka: C (2003) 519] v rozsahu, v akom sa krajinská smernica spolkovej krajiny Mecklemburg-Vorpommern kvalifikovala podľa článku 1 ods. 3 rozhodnutia pre čiastkový program C (spoločné kancelárie) na území „oficiálnych kandidátov na vstup do EÚ“ ako protiprávna štátna pomoc v zmysle článku 87 ods. 1 Zmluvy ES.

         Žalobné dôvody a hlavné tvrdenia
   V napadnutom rozhodnutí Komisia konštatovala, že smernica o poskytovaní dotácií na podporu odbytu a exportu výrobkov zo spolkovej krajiny Mecklenburg-Vorpommern predstavuje štátnu pomoc v zmysle článku 87 ods. 1 Zmluvy ES, pretože poskytuje dotácie, ktoré nespadajú do pôsobnosti nariadenia (ES) č. 69/2001 (1). O štátnu pomoc išlo podľa Komisie aj vtedy, ak sa dotácie stanovili pre exportné opatrenia do krajín, ktoré mali oficiálny štatút kandidáta na vstup do Európskej únie.
   Žalobca tvrdí, že napadnuté rozhodnutie je protiprávne, pretože žalovaná postavila kandidátov na vstup do EÚ na rovnakú úroveň ako členské štáty Európskej únie a podľa toho použila ustanovenia o vnútornom trhu. Okrem toho podľa názoru žalobcu režim pomoci neporušuje nariadenie (ES) č. 69/2001 alebo nariadenie (ES) č. 70/2001 (2). Žalobca napokon tvrdí, že napadnuté rozhodnutie je nezrozumiteľné. V tejto súvislosti konštatuje, že oznamovacie konanie pre pomoci de minimis sa nemalo uskutočniť.

      (1)  Nariadenie Komisie (ES) č. 69/2001 z 12. januára 2001 o uplatňovaní článkov 87 a 88 Zmluvy ES pri pomoci de minimis.

      (2)  Nariadenie Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy ES na štátnu pomoc malým a stredným podnikom.


title: Vec T-329/09: Rozsudok Všeobecného súdu z  9. decembra 2010 — Fédération internationale des logis/ÚHVT (Odtieň gaštanovej farby) [ Ochranná známka Spoločenstva — Prihláška ochrannej známky Spoločenstva pozostávajúcej z odtieňa gaštanovej farby — Absolútny dôvod zamietnutia — Nedostatok rozlišovacej spôsobilosti — Článok 7 ods. 1 písm. b) nariadenia (ES) č. 207/2009 ]

text:
               29.1.2011

               SK

               Úradný vestník Európskej únie

               C 30/38

         Rozsudok Všeobecného súdu z 9. decembra 2010 — Fédération internationale des logis/ÚHVT (Odtieň gaštanovej farby)
   (Vec T-329/09) (1)

   (Ochranná známka Spoločenstva - Prihláška ochrannej známky Spoločenstva pozostávajúcej z odtieňa gaštanovej farby - Absolútny dôvod zamietnutia - Nedostatok rozlišovacej spôsobilosti - Článok 7 ods. 1 písm. b) nariadenia (ES) č. 207/2009)
   2011/C 30/69
   Jazyk konania: francúzština

      Účastníci konania

      Žalobca: Fédération internationale des logis (Paríž, Francúzsko) (v zastúpení: pôvodne C. Champagner Katz, neskôr B. Brisset, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral, splnomocnený zástupca)

      Predmet veci

   Žaloba podaná proti rozhodnutiu prvého odvolacieho senátu ÚHVT z 11. júna 2009 (vec R 202/2009-1) týkajúcemu sa prihlášky odtieňa gaštanovej farby ako ochrannej známky Spoločenstva

      Výrok rozsudku

               1.

               Žaloba sa zamieta.

               2.

               Fédération internationale des logis je povinný nahradiť trovy konania.

      (1)  Ú. v. EÚ C 267, 7.11.2009.


title: Vec C-76/13: Rozsudok Súdneho dvora (druhá komora) z  25. júna 2014 – Európska komisia/Portugalská republika (Nesplnenie povinnosti členským štátom — Smernica 2002/22/ES — Elektronické komunikácie — Siete a služby — Určenie podnikov zodpovedných za povinnosti vyplývajúce z univerzálnej služby — Nesprávne prebratie — Rozsudok Súdneho dvora o určení nesplnenia povinnosti — Nevykonanie — Článok 260 ods. 2 ZFEÚ — Peňažné sankcie — Penále — Paušálna pokuta)

text:
               1.9.2014

               SK

               Úradný vestník Európskej únie

               C 292/5

         Rozsudok Súdneho dvora (druhá komora) z 25. júna 2014 – Európska komisia/Portugalská republika
   (Vec C-76/13) (1)

   ((Nesplnenie povinnosti členským štátom - Smernica 2002/22/ES - Elektronické komunikácie - Siete a služby - Určenie podnikov zodpovedných za povinnosti vyplývajúce z univerzálnej služby - Nesprávne prebratie - Rozsudok Súdneho dvora o určení nesplnenia povinnosti - Nevykonanie - Článok 260 ods. 2 ZFEÚ - Peňažné sankcie - Penále - Paušálna pokuta))
   2014/C 292/06
   Jazyk konania: portugalčina

      Účastníci konania

      Žalobkyňa: Európska komisia (v zastúpení: P. Guerra e Andrade, G. Braun, L. Nicolae a M. Heller, splnomocnení zástupcovia)

      Žalovaná: Portugalská republika (v zastúpení: L. Inez Fernandes, splnomocnený zástupca, za právnej pomoci L. Morais, abvogado)

      Výrok rozsudku

               1.

               Portugalská republika si tým, že neprijala všetky opatrenia potrebné na vykonanie rozsudku Komisia/Portugalsko (C-154/09, EU:C:2010:591), nesplnila povinnosti, ktoré jej vyplývajú z článku 260 ods. 1 ZFEÚ.

               2.

               Portugalská republika je povinná zaplatiť Európskej komisii na účet „Vlastné zdroje Európskej únie“ paušálnu pokutu vo výške 3 milióny eur.

               3.

               Portugalská republika je povinná zaplatiť Európskej komisii na účet „Vlastné zdroje Európskej únie“ penále vo výške 10  000 eur za každý deň omeškania s prijatím opatrení potrebných na dosiahnutie súladu s rozsudkom Komisia/Portugalsko (EU:C:2010:591), a to odo dňa vyhlásenia tohto rozsudku až do jeho vykonania.

               4.

               Portugalská republika je povinná nahradiť trovy konania.

      (1)  Ú. v. EÚ C 123, 27.4.2013.


title: Vec T-693/13: Žaloba podaná 31. decembra 2013 — Mikhalchanka/Rada

text:
               29.3.2014

               SK

               Úradný vestník Európskej únie

               C 93/25

         Žaloba podaná 31. decembra 2013 — Mikhalchanka/Rada
   (Vec T-693/13)
   2014/C 93/42
   Jazyk konania: francúzština

      Účastníci konania

      Žalobca: Aliaksei Mikhalchanka (Minsk, Bielorusko) (v zastúpení: M. Michalauskas, advokát)

      Žalovaná: Rada Európskej únie

      Návrhy

   Žalobca navrhuje, aby Všeobecný súd:

               —

               zrušil rozhodnutie Rady 2013/534/SZBP z 29. októbra 2013, ktorým sa mení rozhodnutie 2012/642/SZBP o reštriktívnych opatreniach voči Bielorusku, v rozsahu, v akom sa týka žalobcu,

               —

               zrušil vykonávacie nariadenie Rady (EÚ) č. 1054/2013 z 29. októbra 2013, ktorým sa vykonáva článok 8a ods. 1 nariadenia (ES) č. 765/2006 o reštriktívnych opatreniach voči Bielorusku, v rozsahu, v akom sa týka žalobcu,

               —

               zaviazal Radu na náhradu trov konania.

      Dôvody a hlavné tvrdenia

   Na podporu svojej žaloby žalobca uvádza štyri žalobné dôvody.

               1.

               Prvý žalobný dôvod je založený na zásahu do práva na obhajobu, ku ktorému došlo tým, že Rada nedodržala predchádzajúci kontradiktórny postup.

               2.

               Druhý žalobný dôvod je založený na nedostatočnom odôvodnení, ktoré bolo spôsobené tým, že odôvodnenie aktov neumožnilo žalobcovi spochybniť ich platnosť na Všeobecnom súde, a ten nemohol vykonať preskúmanie ich zákonnosti.

               3.

               Tretí žalobný dôvod je založený na nesprávnom posúdení, keďže napadnutému aktu chýba skutkové odôvodnenie.

               4.

               Štvrtý žalobný dôvod je založený na nedodržaní zásady proporcionality, najmä pokiaľ ide o obmedzenie vstupu a tranzitný prechod na územie Európskej únie.


title: Výmaz veci C-257/02

text:
               11.9.2004

               SK

               Úradný vestník Európskej únie

               C 228/34

         Výmaz veci C-257/02 (1)

   (2004/C 228/71)
   Uznesením zo 6. mája 2004 predseda Súdneho dvora Európskych spoločenstiev nariadil výmaz veci C-257/02 (návrh na začatie prejudiciálneho konania podaný Oberster Gerichtshof): Stuij en de Man B.V. proti Rakúskej republike.

      (1)  Ú. v. ES C 247 z 12.10.2002


title: Spojené veci T-309/04, T-317/04, T-329/04 a T-336/04: Rozsudok Súdu prvého stupňa z  22. októbra 2008 – TV 2/Danmark/Komisia ( Štátna pomoc — Opatrenia prijaté dánskymi orgánmi v prospech verejnoprávneho vysielateľa TV2 na účely financovania jeho úlohy vo verejnom záujme — Opatrenia kvalifikované ako štátna pomoc čiastočne zlučiteľná a čiastočne nezlučiteľná so spoločným trhom — Žaloba o neplatnosť — Prípustnosť — Záujem na konaní — Právo na obranu — Vysielanie vo verejnom záujme — Definícia a financovanie — Štátne zdroje — Povinnosť odôvodnenia — Povinnosť preskúmania )

text:
               6.12.2008

               SK

               Úradný vestník Európskej únie

               C 313/23

         Rozsudok Súdu prvého stupňa z 22. októbra 2008 – TV 2/Danmark/Komisia
   (Spojené veci T-309/04, T-317/04, T-329/04 a T-336/04) (1)

   („Štátna pomoc - Opatrenia prijaté dánskymi orgánmi v prospech verejnoprávneho vysielateľa TV2 na účely financovania jeho úlohy vo verejnom záujme - Opatrenia kvalifikované ako štátna pomoc čiastočne zlučiteľná a čiastočne nezlučiteľná so spoločným trhom - Žaloba o neplatnosť - Prípustnosť - Záujem na konaní - Právo na obranu - Vysielanie vo verejnom záujme - Definícia a financovanie - Štátne zdroje - Povinnosť odôvodnenia - Povinnosť preskúmania“)
   (2008/C 313/42)
   Jazyky konania: angličtina a dánčina
   Účastníci konania

      Žalobca vo veci T-309/04: TV 2/Danmark A/S (Odense, Dánsko) (v zastúpení: O. Koktvedgaard a M. Thorninger, advokáti)

      Vedľajší účastník, ktorý v konaní podporuje žalobcu vo veci T-309/04: Union européenne de radio-télévison (UER) (Grand-Saconnex, Švajčiarsko) (v zastúpení: A. Carnelutti, advokát)

      Žalobca vo veci T-317/04: Dánske kráľovstvo (v zastúpení: J. Molde, splnomocnený zástupca, za právnej pomoci P. Biering a K. Lundgaard Hansen, advokáti)

      Žalobca vo veci T-329/04: Viasat Broadcasting UK Ltd (West Drayton, Middlesex, Spojené kráľovstvo) (v zastúpení: S. Hjelmborg a M. Honoré, advokáti)

      Vedľajší účastníci, ktorí v konaní podporujú žalobcu vo veci T-329/04: SBS TV A/S, predtým TV Danmark A/S (Skovlunde, Dánsko), a SBS Danish Television Ltd, predtým Kanal 5 Denmark Ltd (Hounslow, Middlesex, Spojené kráľovstvo) (v zastúpení: D. Vandermeersch, K.-U. Karl a H. Peytz, advokáti)

      Žalobcovia vo veci T-336/04: SBS TV A/S a SBS Danish Television Ltd

      Vedľajší účastník, ktorý v konaní podporuje žalobcu vo veci T-336/04: Viasat Broadcasting UK Ltd

      Žalovaná vo veciach T-309/04, T-317/04, T-329/04 a T-336/04: Komisia Európskych spoločenstiev (v zastúpení: H. Støvlbæk a M. Niejahr vo veciach T-309/04, T-317/04, T-329/04 a spolu s N. Kahn vo veci T-336/04, N. Kahn a M. Niejahr vo veci T-336/04, splnomocnení zástupcovia)

      Vedľajší účastníci, ktorí v konaní podporujú žalovanú vo veci T-309/04: SBS TV A/S, SBS Danish Television Ltd a Viasat Broadcasting UK Ltd

      Vedľajší účastníci, ktorí v konaní podporujú žalovanú vo veciach T-329/04 a T-336/04: Dánske kráľovstvo, TV 2/Danmark A/S a Union européenne de radio-télévision (UER)
   Predmet veci
   Vo veciach T-309/04 a T-317/04 návrhy na zrušenie rozhodnutia Komisie 2006/217/ES z 19. mája 2004 o opatreniach Dánska v prospech TV 2/Danmark (Ú. v. EÚ L 85, 2006, s. 1, korigendum Ú. v. EÚ L 368, 2006, s. 112) a subsidiárne článku 2 tohto rozhodnutia alebo odsekov 3 a 4 tohto článku, a vo veciach T-329/04 a T-336/04 návrhy na zrušenie tohto istého rozhodnutia v časti, v ktorej konštatuje existenciu štátnej pomoci čiastočne zlučiteľnej so spoločným trhom
   Výrok rozsudku

               1.

               Veci T-309/04, T-317/04, T-329/04 a T-336/04 sa spájajú na účely vyhlásenia rozsudku.

               2.

               Rozhodnutie Komisie 2006/217/ES z 19. mája 2004 o opatreniach Dánska v prospech TV 2/Danmark sa zrušuje.

               3.

               TV 2/Danmark A/S, Dánske kráľovstvo a Komisia znášajú každý svoje vlastné trovy vo veciach T-309/04 R a T-317/04 R.

               4.

               Komisia znáša svoje vlastné trovy konania vo veciach T-309/04 a T-317/04 a je povinná nahradiť trovy konania vynaložené v týchto veciach TV 2/Danmark A/S a Dánskym kráľovstvom.

               5.

               Union européenne de radio-télévision (UER), SBS TV A/S, SBS Danish Television Ltd a Viasat Broadcasting UK Ltd znášajú každý svoje vlastné trovy konania vo veci T-309/04.

               6.

               SBS TV, SBS Danish Television a Viasat Broadcasting UK znášajú každý svoje vlastné trovy konania, ktoré im vznikli jednak ako účastníkom konania a jednak ako vedľajším účastníkom konania, vo veciach T-329/04 a T-336/04.

               7.

               Viasat Broadcasting UK znáša jednu desatinu trov konania vynaložených Komisiou, TV 2/Danmark A/S, Dánskym kráľovstvom a UER vo veci T-329/04.

               8.

               SBS TV a SBS Danish Television znášajú jednu desatinu trov konania vynaložených Komisiou, TV 2/Danmark A/S, Dánskym kráľovstvom a UER vo veci T-336/04.

               9.

               Komisia, TV 2/Danmark A/S, Dánske kráľovstvo a UER znášajú každý deväť desatín svojich vlastných trov konania vo veciach T-329/04 a T-336/04.

      (1)  Ú. v. EÚ C 262, 23.10.2004.


title: Vec T-579/14: Rozsudok Všeobecného súdu z 9. novembra 2016 – Birkenstock Sales/EUIPO (Vyobrazenie pretínajúcich sa vlnoviek) („Ochranná známka Európskej únie — Medzinárodný zápis, v ktorom je vyznačená Európska únia — Obrazová ochranná známka zobrazujúca pretínajúce sa vlnovky — Absolútny dôvod zamietnutia — Rozlišovacia spôsobilosť — Článok 7 ods. 1 písm. b) nariadenia (ES) č. 207/2009 — Povrchová vzorka — Použitie povrchovej vzorky na obale tovaru“)

text:
               9.1.2017

               SK

               Úradný vestník Európskej únie

               C 6/33

         Rozsudok Všeobecného súdu z 9. novembra 2016 – Birkenstock Sales/EUIPO (Vyobrazenie pretínajúcich sa vlnoviek)
   (Vec T-579/14) (1)

   ((„Ochranná známka Európskej únie - Medzinárodný zápis, v ktorom je vyznačená Európska únia - Obrazová ochranná známka zobrazujúca pretínajúce sa vlnovky - Absolútny dôvod zamietnutia - Rozlišovacia spôsobilosť - Článok 7 ods. 1 písm. b) nariadenia (ES) č. 207/2009 - Povrchová vzorka - Použitie povrchovej vzorky na obale tovaru“))
   (2017/C 006/39)
   Jazyk konania: nemčina

      Účastníci konania

      Žalobkyňa: Birkenstock Sales GmbH (Vettelschoß, Nemecko) (v zastúpení: C. Menebröcker a V. Töbelmann, advokáti)

      Žalovaný: Úrad Európskej únie pre duševné vlastníctvo (v zastúpení: pôvodne G. Schneider a D. Walicka, neskôr D. Walicka, splnomocnení zástupcovia)

      Predmet veci

   Žaloba podaná proti rozhodnutiu prvého odvolacieho senátu EUIPO z 15. mája 2014 (vec R 1952/2013-1) týkajúcemu sa medzinárodného zápisu, v ktorom je vyznačená Európska únia, ktorý sa vzťahuje na obrazovú ochrannú známku zobrazujúcu pretínajúce sa vlnovky

      Výrok rozsudku

               1.

               Rozhodnutie prvého odvolacieho senátu Úradu Európskej únie pre duševné vlastníctvo (EUIPO) z 15. mája 2014 (vec R 1952/2013-1) sa zrušuje, pokiaľ sa týka nasledujúcich výrobkov: „umelé končatiny, oči a zuby“, „materiály na zašívanie rán; materiály na zašívanie používané v chirurgii“ a „zvieracie kože, kožušiny“.

               2.

               V zostávajúcej časti sa žaloba zamieta.

               3.

               Birkenstock Sales GmbH znáša svoje vlastné trovy konania a je povinná nahradiť polovicu trov konania, ktoré vznikli EUIPO. EUIPO znáša polovicu svojich vlastných trov konania.

      (1)  Ú. v. EÚ C 351, 6.10.2014.


title: Vec T-304/14: Žaloba podaná 29. apríla 2014 – Sun Alloys Europe/Komisia

text:
               14.7.2014

               SK

               Úradný vestník Európskej únie

               C 223/52

         Žaloba podaná 29. apríla 2014 – Sun Alloys Europe/Komisia
   (Vec T-304/14)
   2014/C 223/55
   Jazyk konania: nemčina

      Účastníci konania

      Žalobkyňa: Sun Alloys Europe GmbH (Bad Sobernheim, Nemecko) (v zastúpení: D. Greinacher, J. Martin a B. Scholtka, Rechtsanwälte)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie Komisie o začatí konania vo veci formálneho zisťovania v súvislosti s podporou elektrickej energie z obnoviteľných zdrojov energie a banského plynu podľa zákona o uprednostňovaní energií z obnoviteľných zdrojov (Gesetz für den Vorrang erneuerbarer Energien) (EEG) a nižším príplatkom EEG pre energeticky náročných odberateľov proti Spolkovej republike Nemecko – vo veci štátnej pomoci SA.33995 (2013/C) (ex 2013/NN) z 18. decembra 2013, uverejnené v Úradnom vestníku EÚ zo 7. februára 2014, C 37, strana 73 podľa článku 263 ods. 1 ZFEÚ v rozsahu, v akom Komisia považuje osobitný systém náhrad podľa § § 40, 41 EEG za štátnu pomoc v zmysle článku 107 ZFEÚ,

               —

               podľa článku 87 ods. 3 Rokovacieho poriadku Všeobecného súdu zaviazal Komisiu na náhradu nevyhnutných trov konania.

      Dôvody a hlavné tvrdenia

   Na podporu žaloby žalobkyňa uvádza tri žalobné dôvody.

               1.

               Prvý žalobný dôvod je založený na porušení článku 107 ZFEÚ
               Žalobkyňa tvrdí, že Komisia nesprávne považovala podporu elektrickej energie z obnoviteľných zdrojov prostredníctvom priebežného financovania, ako aj osobitný systém náhrad na zníženie príplatku EEG, za štátnu pomoc a preto nemala začať konanie vo veci formálneho zisťovania.

                           —

                           V tejto súvislosti žalobkyňa uvádza, že Komisia sa pri predbežnom posúdení otázky, či osobitný systém náhrad predstavuje štátnu pomoc, dopustila zjavne nesprávneho posúdenia, keďže osobitný systém náhrad, ako výnimka z príplatku EEG, neposkytuje výhodu, ktorú by energeticky nároční odberatelia za normálnych trhových podmienok nezískali.

                           —

                           Žalobkyňa navyše uvádza, že štátne prostriedky nie sú dotknuté. Keďže ani príjmy z príplatku EEG nepredstavujú štátne prostriedky, nemohli byť štátne prostriedky dotknuté ani výnimkou pre energeticky náročných odberateľov.

                           —

                           Žalobkyňa ďalej tvrdí, že osobitný systém náhrad nenarúša ani hospodársku súťaž. Vytvára nanajvýš podmienky hospodárskej súťaže, ktoré by existovali bez príplatku EEG.

               2.

               Druhý žalobný dôvod je založený na porušení zásady ochrany legitímnej dôvery
               Žalobkyňa tvrdí, že Komisia vydaním rozhodnutia porušila aj zásadu ochrany legitímnej dôvery. Nemecká úprava podpory elektrickej energie z obnoviteľných zdrojov už bola podrobená dôkladnému preskúmaniu z hľadiska právnej úpravy v oblasti štátnej pomoci. V roku 2002 dospela Komisia pri preskúmaní k záveru, že s úpravou nie je spojený transfer štátnych prostriedkov. Keďže EEG 2012 v tejto súvislosti neobsahuje oproti vtedajšiemu právnemu stavu zásadné zmeny, dotknuté hospodárske subjekty nemuseli rátať s novým preskúmaním, ale mohli sa spoliehať na zachovanie úpravy.

               3.

               Tretí žalobný dôvod je založený na zneužití právomoci
               Napokon žalobkyňa zastáva názor, že Komisia zneužila voľnú úvahu, ktorá jej je zverená článkami 107 ZFEÚ a 108 ZFEÚ. Začatím konania vo veci formálneho zisťovania Komisia predovšetkým sledovala cieľ, aby sa v zásade zjednotila podpora elektrickej energie z obnoviteľných zdrojov. Tento základný cieľ sa prejavil aj v novom návrhu usmernení pre pomoc v oblasti životného prostredia a energie, v ktorých Komisia prvýkrát stanovila podrobnú úpravu podpory elektrickej energie z obnoviteľných zdrojov. Komisia však mala na účely podpory harmonizácie uplatniť konanie na aproximáciu právnych predpisov podľa článkov 116 ZFEÚ a 117 ZFEÚ, ktoré je na to určené.


title: Vec C-143/07: Návrh na začatie prejudiciálneho konania, ktorý podal Finanzgericht Hamburg (Nemecko) 13. marca 2007 – A.O.B. Reuter & Co./Hauptzollamt Hamburg-Jonas

text:
               26.5.2007

               SK

               Úradný vestník Európskej únie

               C 117/16

         Návrh na začatie prejudiciálneho konania, ktorý podal Finanzgericht Hamburg (Nemecko) 13. marca 2007 – A.O.B. Reuter & Co./Hauptzollamt Hamburg-Jonas
   (Vec C-143/07)
   (2007/C 117/25)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Hamburg
   Účastníci konania pred vnútroštátnym súdom

      Žalobkyňa: A.O.B. Reuter & Co.

      Žalovaný: Hauptzollamt Hamburg-Jonas
   Prejudiciálna otázka
   Ukladá sa sankcia výhradne za nepravdivé informácie vývozcu vo vývoznom colnom vyhlásení podľa článku 11 ods. 1 nariadenia Komisie (EHS) č. 3665/87 (1) alebo je predmetom uloženia sankcie iba samotné nesplnenie hmotnoprávnych podmienok nároku na náhradu?

      (1)  Ú. v. ES L 351, s. 1.


title: Vec C-20/16: Návrh na začatie prejudiciálneho konania, ktorý podal Bundesfinanzhof (Nemecko) 15. januára 2016 – Wolfram Bechtel a Marie-Laure Bechtel/Finanzamt Offenburg

text:
               4.4.2016

               SK

               Úradný vestník Európskej únie

               C 118/10

         Návrh na začatie prejudiciálneho konania, ktorý podal Bundesfinanzhof (Nemecko) 15. januára 2016 – Wolfram Bechtel a Marie-Laure Bechtel/Finanzamt Offenburg
   (Vec C-20/16)
   (2016/C 118/12)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesfinanzhof

      Účastníci konania pred vnútroštátnym súdom

      Žalobcovia: Wolfram Bechtel a Marie-Laure Bechtel

      Žalovaný: Finanzamt Offenburg

      Prejudiciálne otázky

               1.

               Bráni článok 39 ZES (teraz článok 45 ZFEÚ) takému ustanoveniu nemeckej právnej úpravy, podľa ktorého príspevky na francúzske dôchodkové a zdravotné poistenie, pokiaľ ide o pracovníka, ktorý býva v Nemecku a pracuje pre verejnú správu Francúzskej republiky, na rozdiel od porovnateľných príspevkov na nemecké sociálne poistenie platených pracovníkom pracujúcim v Nemecku, neznižujú vymeriavací základ dane z príjmov, keď sa podľa Zmluvy medzi Nemeckom a Francúzskom o zamedzení dvojitého zdanenia mzda nesmie v Nemecku zdaňovať a vedie iba k zvýšeniu daňovej sadzby, ktorá sa má uplatniť na ďalšie príjmy?

               2.

               Treba na prvú prejudiciálnu otázku odpovedať kladne aj vtedy, keď sporné príspevky na poistenie v rámci zdanenia mzdy Francúzska republika – presným alebo paušálnym spôsobom –

                           a)

                           zohľadnila na účely zníženia dane alebo

                           b)

                           síce ich mohla zohľadniť na účely zníženia dane, ale v tomto zmysle sa neuplatnili, a preto sa nezohľadnili?


title: Spojené veci T-231/06 a T-237/06: Rozsudok Všeobecného súdu zo 16. decembra 2010 — Holandsko/Komisia ( „Štátna pomoc — Vysielanie vo verejnom záujme — Opatrenia prijaté holandskými orgánmi — Rozhodnutie, ktorým sa pomoc sčasti vyhlasuje za zlučiteľnú a sčasti za nezlučiteľnú so spoločným trhom — Nová pomoc alebo existujúca pomoc — Pojem štátna pomoc — Pojem podnik — Nadmerná kompenzácia nákladov na plnenie úlohy vo verejnom záujme — Proporcionalita — Povinnosť odôvodnenia — Právo na obranu“ )

text:
               5.2.2011

               SK

               Úradný vestník Európskej únie

               C 38/9

         Rozsudok Všeobecného súdu zo 16. decembra 2010 — Holandsko/Komisia
   (Spojené veci T-231/06 a T-237/06) (1)

   (Štátna pomoc - Vysielanie vo verejnom záujme - Opatrenia prijaté holandskými orgánmi - Rozhodnutie, ktorým sa pomoc sčasti vyhlasuje za zlučiteľnú a sčasti za nezlučiteľnú so spoločným trhom - Nová pomoc alebo existujúca pomoc - Pojem štátna pomoc - Pojem podnik - Nadmerná kompenzácia nákladov na plnenie úlohy vo verejnom záujme - Proporcionalita - Povinnosť odôvodnenia - Právo na obranu)
   2011/C 38/11
   Jazyk konania: holandčina

      Účastníci konania

      Žalobcovia: Holandské kráľovstvo (v zastúpení: H. Sevenster a M. de Grave, splnomocnení zástupcovia) (vec T-231/06), a Nederlandse Omroep Stichting (NOS) (Hilversum, Holandsko) (v zastúpení: J. Feenstra a H. Speyart van Woerden, advokáti) (vec T-237/06)

      Žalovaná: Európska komisia (v zastúpení: N. Khan a H. van Vliet, splnomocnení zástupcovia)

      Predmet veci

   Návrhy na zrušenie rozhodnutia Komisie 2008/136/ES z 22. júna 2006 o ad hoc financovaní holandských verejnoprávnych vysielateľov C 2/2004 (ex NN 170/2003) (Ú. v. EÚ L 49, 2008, s. 1)

      Výrok rozsudku

               1.

               Žaloby sa zamietajú.

               2.

               Holandské kráľovstvo je povinné nahradiť trovy konania vo veci T-231/06.

               3.

               Nederlandse Omroep Stichting (NOS) je povinné nahradiť trovy konania vo veci T-237/06.

      (1)  Ú. v. EÚ C 261, 28.10.2006.


title: Vec T-494/12: Rozsudok Všeobecného súdu z  9. septembra 2014 – Biscuits Poult/ÚHVT – Banketbakkerij Merba (Biscuits) ( „Dizajn Spoločenstva — Konanie o vyhlásenie neplatnosti — Zapísaný dizajn Spoločenstva predstavujúci prelomenú sušienku — Dôvod neplatnosti — Nedostatok osobitého charakteru — Články 4, 6 a článok 25 ods. 1 písm. b) nariadenia (ES) č. 6/2002“ )

text:
               20.10.2014

               SK

               Úradný vestník Európskej únie

               C 372/16

         Rozsudok Všeobecného súdu z 9. septembra 2014 – Biscuits Poult/ÚHVT – Banketbakkerij Merba (Biscuits)
   (Vec T-494/12) (1)

   ((„Dizajn Spoločenstva - Konanie o vyhlásenie neplatnosti - Zapísaný dizajn Spoločenstva predstavujúci prelomenú sušienku - Dôvod neplatnosti - Nedostatok osobitého charakteru - Články 4, 6 a článok 25 ods. 1 písm. b) nariadenia (ES) č. 6/2002“))
   2014/C 372/20
   Jazyk konania: francúzština

      Účastníci konania

      Žalobkyňa: Biscuits Poult SAS (Montauban, Francúzsko) (v zastúpení: C. Chapouillé, avocat)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Banketbakkerij Merba BV (Oosterhout, Holandsko) (v zastúpení: M. Abello, advokát)

      Predmet veci

   Žaloba proti rozhodnutiu tretieho odvolacieho senátu Úradu pre harmonizáciu vnútorného trhu (ÚHVT) R 914/2011-3 z 2. augusta 2012 týkajúcemu sa konania o vyhlásenie neplatnosti medzi spoločnosťami Banketbakkerij Merba BV a Biscuits Poult SAS

      Výrok rozsudku

               1.

               Žaloba sa zamieta.

               2.

               Biscuits Poult SAS znáša svoje vlastné trovy konania a je povinná nahradiť trovy konania, ktoré vznikli Úradu pre harmonizáciu vnútorného trhu (ochranné známky a vzory) (ÚHVT) a spoločnosti Banketbakkerij Merba BV.

      (1)  Ú. v. EÚ C 26, 26.1.2013.


title: Vec C-341/07: Rozsudok Súdneho dvora (šiesta komora) z  15. mája 2008 – Komisia Európskych spoločenstiev/Švédske kráľovstvo (Nesplnenie povinnosti členským štátom — Smernica 2004/48/ES — Dodržiavanie práv duševného vlastníctva — Neprebratie v stanovenej lehote)

text:
               5.7.2008

               SK

               Úradný vestník Európskej únie

               C 171/11

         Rozsudok Súdneho dvora (šiesta komora) z 15. mája 2008 – Komisia Európskych spoločenstiev/Švédske kráľovstvo
   (Vec C-341/07) (1)

   (Nesplnenie povinnosti členským štátom - Smernica 2004/48/ES - Dodržiavanie práv duševného vlastníctva - Neprebratie v stanovenej lehote)
   (2008/C 171/18)
   Jazyk konania: švédčina
   Účastníci konania

      Žalobkyňa: Komisia Európskych spoločenstiev (v zastúpení: W. Wils a P. Dejmek, splnomocnení zástupcovia)

      Žalovaný: Švédske kráľovstvo (v zastúpení: A. Kruse, splnomocnený zástupca)
   Predmet veci
   Nesplnenie povinnosti členským štátom – Neprijatie ustanovení potrebných na dosiahnutie súladu so smernicou Európskeho parlamentu a Rady 2004/48/ES z 29. apríla 2004 o vymožiteľnosti práv duševného vlastníctva (Ú. v. EÚ L 157, s. 45; Mim. vyd. 17/002, s. 32, a – korigendum – Ú. v. EÚ L 195, s. 16)
   Výrok rozsudku

               1.

               Švédske kráľovstvo si tým, že neprijalo zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2004/48/ES z 29. apríla 2004 o vymožiteľnosti práv duševného vlastníctva, nesplnilo povinnosti, ktoré mu vyplývajú z tejto smernice.

               2.

               Švédske kráľovstvo je povinné nahradiť trovy konania.

      (1)  Ú. v. EÚ C 211, 8.9.2007.


title: Vec C-554/14: Rozsudok Súdneho dvora (veľká komora) z 8. novembra 2016 (návrh na začatie prejudiciálneho konania, ktorý podal Sofijski gradski săd – Bulharsko) – trestné konanie proti Atanasovi Ogňanovovi (Návrh na začatie prejudiciálneho konania — Justičná spolupráca v trestných veciach — Rámcové rozhodnutie 2008/909/SVV — Článok 17 — Právo, ktorým sa riadi výkon trestu — Výklad vnútroštátneho ustanovenia vykonávajúceho štátu, ktoré stanovuje skrátenie trestu odňatia slobody z dôvodu práce vykonanej odsúdenou osobou počas obdobia odňatia slobody v štáte pôvodu — Právne účinky rámcových rozhodnutí — Povinnosť konformného výkladu)

text:
               9.1.2017

               SK

               Úradný vestník Európskej únie

               C 6/6

         Rozsudok Súdneho dvora (veľká komora) z 8. novembra 2016 (návrh na začatie prejudiciálneho konania, ktorý podal Sofijski gradski săd – Bulharsko) – trestné konanie proti Atanasovi Ogňanovovi
   (Vec C-554/14) (1)

   ((Návrh na začatie prejudiciálneho konania - Justičná spolupráca v trestných veciach - Rámcové rozhodnutie 2008/909/SVV - Článok 17 - Právo, ktorým sa riadi výkon trestu - Výklad vnútroštátneho ustanovenia vykonávajúceho štátu, ktoré stanovuje skrátenie trestu odňatia slobody z dôvodu práce vykonanej odsúdenou osobou počas obdobia odňatia slobody v štáte pôvodu - Právne účinky rámcových rozhodnutí - Povinnosť konformného výkladu))
   (2017/C 006/07)
   Jazyk konania: bulharčina

      Vnútroštátny súd, ktorý podal návrh na začatie prejudiciálneho konania

   Sofijski gradski săd

      Účastník trestného konania pred vnútroštátnym súdom

   Atanas Ogňanov

      za účasti: Sofijska gradska prokuratura,

      Výrok rozsudku

               1.

               Článok 17 ods. 1 a 2 rámcového rozhodnutia Rady 2008/909/SVV z 27. novembra 2008 o uplatňovaní zásady vzájomného uznávania na rozsudky v trestných veciach, ktorými sa ukladajú tresty odňatia slobody alebo opatrenia zahŕňajúce pozbavenie osobnej slobody, na účely ich výkonu v Európskej únii, zmeneného a doplneného rámcovým rozhodnutím Rady 2009/299/SVV z 26. februára 2009, sa má vykladať v tom zmysle, že mu odporuje vnútroštátne pravidlo, ktoré je vykladané takým spôsobom, že umožňuje vykonávajúcemu štátu priznať odsúdenej osobe skrátenie dĺžky trestu z dôvodu práce, ktorú vykonala počas odňatia slobody v štáte pôvodu, aj keď príslušné orgány štátu pôvodu v súlade so svojím právnym poriadkom takéto skrátenie trestu nepriznali.

               2.

               Právo Únie sa má vykladať v tom zmysle, že vnútroštátny súd je povinný zohľadniť všetky pravidlá vnútroštátneho práva a vykladať ich v čo najväčšej možnej miere v súlade s rámcovým rozhodnutím 2008/909, zmeneným a doplneným rámcovým rozhodnutím 2009/299, tak, aby dosiahol ním sledovaný výsledok, pričom v prípade potreby z vlastnej iniciatívy neuplatní výklad podaný vnútroštátnym súdom rozhodujúcim v poslednom stupni, ktorý nie je zlučiteľný s právom Únie.

      (1)  Ú. v. EÚ C 73, 2.3.2015.


title: Vec C-514/06 P: Odvolanie podané 18. decembra 2006 : Armacell Enterprise GmbH proti rozsudku Súdu prvého stupňa (piata komora) z  10. októbra 2006 vo veci T-172/05, Armacell Enterprise GmbH/Úrad pre harmonizáciu vnútorného trhu (ochranné známky a vzory)

text:
               10.3.2007

               SK

               Úradný vestník Európskej únie

               C 56/17

         Odvolanie podané 18. decembra 2006: Armacell Enterprise GmbH proti rozsudku Súdu prvého stupňa (piata komora) z 10. októbra 2006 vo veci T-172/05, Armacell Enterprise GmbH/Úrad pre harmonizáciu vnútorného trhu (ochranné známky a vzory)
   (Vec C-514/06 P)
   (2007/C 56/30)
   Jazyk konania: angličtina
   Účastníci konania

      Odvolateľ: Armacell Enterprise GmbH (v zastúpení: O. Spuhler, advokát)

      Ďalší účastník konania: Úrad pre harmonizáciu vnútorného trhu (ochranné známky a vzory)
   Návrhy odvolateľa

               —

               zrušiť rozsudok Súdu prvého stupňa z 10. októbra 2006 vo veci T-172/05,

               —

               zaviazať Úrad pre harmonizáciu vnútorného trhu na náhradu trov konania na Súdnom dvore,

               —

               zrušiť rozhodnutie prvého odvolacieho senátu Úradu pre harmonizáciu vnútorného trhu z 23. februára 2005 vo veci R 552/2004-1,

               —

               zaviazať Úrad pre harmonizáciu vnútorného trhu na náhradu trov konania na Súde prvého stupňa, ako aj trov konania na Úrade pre harmonizáciu vnútorného trhu.

         Odvolacie dôvody a hlavné tvrdenia
   Odvolateľ uvádza, že napadnutý rozsudok Súdu prvého stupňa vychádza z nesprávneho výkladu zákonnej požiadavky podobnosti podľa článku 8 ods. 1 písm. b) nariadenia Rady ES č. 40/94 (1) z 20. decembra 1993 o ochrannej známke Spoločenstva (ďalej len „nariadenie“). Odvolateľ tiež uvádza, že Súd prvého stupňa porušil podstatné formálne náležitosti v zmysle článku 63 ods. 2 nariadenia, keď opomenul posúdiť otázku podobnosti ochrannej známky z hľadiska anglicky hovoriacej verejnosti.

      (1)  Ú. v. ES L 11, s. 1; Mim. vyd 17/001, s. 146.


title: Vec T-157/16: Rozsudok Všeobecného súdu zo 17. novembra 2016 – Fedtke/EHSV („Odvolanie — Verejná služba — Úradníci — Čisto potvrdzujúci akt — Nové a podstatné skutočnosti — Dôkazné bremeno“)

text:
               9.1.2017

               SK

               Úradný vestník Európskej únie

               C 6/36

         Rozsudok Všeobecného súdu zo 17. novembra 2016 – Fedtke/EHSV
   (Vec T-157/16) (1)

   ((„Odvolanie - Verejná služba - Úradníci - Čisto potvrdzujúci akt - Nové a podstatné skutočnosti - Dôkazné bremeno“))
   (2017/C 006/45)
   Jazyk konania: francúzština

      Účastníci konania

      Odvolateľka: Ingrid Fedtke (Wezembeek-Oppem, Belgicko) (v zastúpení: M.-A. Lucas, advokát)

      Ďalší účastník konania: Európsky hospodársky a sociálny výbor (EHSV) (v zastúpení: M. Pascua Mateo, K. Gambino, X. Chamodraka, A. Carvajal a L. Camarena Januzec, splnomocnení zástupcovia, za právnej pomoci B. Wägenbaur, advokát)

      Predmet veci

   Odvolanie proti uzneseniu Súdu pre verejnú službu Európskej únie (desiata komora) z 5. februára 2016, Fedtke/EHSV (F-107/15, EU:F:2016:15) a návrh na zrušenie tohto uznesenia

      Výrok rozsudku

               1.

               Uznesenie Súdu pre verejnú službu Európskej únie (desiata komora) z 5. februára 2016, Fedtke/EHSV (F-107/15) sa zrušuje.

               2.

               Vec sa vracia inej komore Všeobecného súdu, než je tá, ktorá rozhodla o tomto odvolaní.

               3.

               O trovách konania sa rozhodne neskôr.

      (1)  Ú. v. EÚ C 191, 30.5.2016.


title: Vec F-88/06: Uznesenie Súdu pre verejnú službu z 21. decembra 2006 – Pantalis/Komisia

text:
               30.12.2006

               SK

               Úradný vestník Európskej únie

               C 331/50

         Uznesenie Súdu pre verejnú službu z 21. decembra 2006 – Pantalis/Komisia
   (Vec F-88/06) (1)

   (2006/C 331/112)

      Jazyk konania: gréčtina

   Predseda prvej komory nariadil výmaz veci v dôsledku zmierlivého vyriešenia sporu.

      (1)  Ú. v. EÚ C 281, 18.11.2006, s. 44.


title: Vec F-38/06: Žaloba podaná  14. apríla 2006  – Irène Bianchi/Európska nadácia pre odborné vzdelávanie

text:
               17.6.2006

               SK

               Úradný vestník Európskej únie

               C 143/37

         Žaloba podaná 14. apríla 2006 – Irène Bianchi/Európska nadácia pre odborné vzdelávanie
   (Vec F-38/06)
   (2006/C 143/71)
   Jazyk konania: francúzština
   Účastníci konania

      Žalobkyňa: Irène Bianchi (Turín, Taliansko) (v zastúpení: M.-A. Lucas, advokát)

      Žalovaná: Európska nadácia pre odborné vzdelávanie
   Návrhy žalobkyne

               —

               zrušiť rozhodnutie riaditeľky nadácie nepredĺžiť pracovný pomer žalobkyne ako dočasného zamestnanca, o ktorom bola žalobkyňa upovedomená oznámením z 24. októbra 2005,

               —

               zaviazať nadáciu, aby okrem zákonných úrokov nahradila žalobkyni škodu za hmotnú a nehmotnú ujmu ňou utrpenú,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobkyňa, zamestnaná v roku 2000 nadáciou ako dočasný zamestnanec na obdobie troch rokov, pričom jej pracovná zmluva bola následne predĺžená do 15. apríla 2006, namieta rozhodnutie nepredĺžiť jej pracovný pomer aj po tomto dátume.
   Na podporu svojej žaloby o neplatnosť sa žalobkyňa odvoláva na štyri žalobné dôvody, z ktorých prvý sa zakladá na porušení všeobecnej zásady práva na obranu a článku 26 služobného poriadku, pretože negatívne hodnotenie, ktoré vedúci finančného oddelenia adresoval riaditeľke nadácie, nebolo ani poskytnuté žalobkyni, ani založené do jej osobného spisu.
   Druhý žalobný dôvod sa zakladá na porušení povinnosti odôvodnenia vyplývajúcej z rozhodnutia riaditeľa nadácie z 26. februára 1997 o predlžovaní zmlúv a článku 25 ods. 2 služobného poriadku tým, že žalobkyňa nebola dostatočne oboznámená s dôvodmi napadnutého rozhodnutia.
   Tretí žalobný dôvod sa zakladá na viacerých porušeniach procesných predpisov stanovených už citovaným rozhodnutím z 26. februára 1997.
   Štvrtý žalobný dôvod sa zakladá na zjavnom nesprávnom posúdení, ktorého sa dopustila riaditeľka nadácie, ohľadne nevyhnutnosti posudku žalobkyne, najmä v súvislosti s pracovnými miestami administratívnych asistentov vyplývajúcimi z reformy, ohľadne spôsobu, akým si žalobkyňa plnila svoje povinnosti, ako aj ohľadne záujmu služby.
   Na podporu svojej žaloby na náhradu škodu žalobkyňa tvrdí, že nezákonné prvky napadnutého rozhodnutia predstavujú pochybenia, ktoré jej spôsobili a ešte môžu spôsobiť vážnu hmotnú a nehmotnú ujmu.


title: Vec T-351/09: Žaloba podaná 4. septembra 2009 — Acetificio Marcello de Nigris/Komisia

text:
               24.10.2009

               SK

               Úradný vestník Európskej únie

               C 256/36

         Žaloba podaná 4. septembra 2009 — Acetificio Marcello de Nigris/Komisia
   (Vec T-351/09)
   2009/C 256/64
   Jazyk konania: taliančina

      Účastníci konania

      Žalobca: Acetificio Marcello de Nigris Srl (Afragola, Taliansko) (v zastúpení: P. Perani a P. Pozzi, advokáti)

      Žalovaná: Komisia Európskych spoločenstiev

      Návrhy žalobcu

               —

               určiť, že povolenie zápisu názvu „Aceto Balsamico di Modena“ ako chráneného zemepisného označenia v Registri chránených označení pôvodu a chránených zemepisných označení predstavuje porušenie článku 3 nariadenia č. 510/2006, ako aj porušenie procesných záruk výslovne stanovených v právnych predpisoch Spoločenstva,

               —

               zrušiť nariadenie Komisie (ES) č. 583/2009 z 3. júla 2009, ktorým sa do Registra chránených označení pôvodu a chránených zemepisných označení zapisuje názov [Aceto Balsamico di Modena (CHZO)],

               —

               prijať v dôsledku zrušenia všetky akty a potrebné kroky na zrušenie zápisu chráneného zemepisného označenia „Aceto Balsamico di Modena“ v Registri chránených označení pôvodu a chránených zemepisných označení,

               —

               zaviazať Komisiu na náhradu trov konania.

      Žalobné dôvody a hlavné tvrdenia

   Žalobca vo veci samej, ktorý podniká v oblasti výroby a predaja vínnych octov a iných ochucovadiel, medzi ktoré patrí balzamikový ocot z Modeny, namieta zápis „Aceto Balsamico di Modena“ ako chráneného zemepisného označenia podľa napadnutého nariadenia.
   Na podporu svojich tvrdení žalobca uvádza:

               —

               porušenie článku 3 nariadenia Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1) v rozsahu, v akom historické okolnosti súvisiace s výrobou balzamikového octu z Modeny jasne naznačujú, že neexistuje žiadny vzťah medzi týmito výrobkami a určitou zemepisnou oblasťou. Je totiž nesporné, že po desaťročia sa veľká časť balzamikového octu z Modeny predaného v Taliansku a v zahraničí vyrobila mimo svojho historicky pôvodného územia. V tejto súvislosti predmetný názov označuje výrobok vyrobený osobitným výrobným postupom, ktorý má osobitné vlastnosti, ktoré však nezávisia od miesta výroby,

               —

               nemožnosť žalobcu namietať zápis názvu „Aceto Balsamico di Modena“ ako chráneného zemepisného označenia. V tejto súvislosti uvádza, že z dôvodu časového sledu udalostí relevantných vo veci samej bolo povolené zapísanie zemepisného označenia, ktoré je predmetom veci samej bez toho, aby mal žalobca možnosť predložiť odôvodnené námietky, čo je v rozpore s procesnými zárukami stanovenými v článku 7 ods. 3 nariadenia Rady (EHS) č. 2081/1992 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (2), ako aj článku 5 ods. 5 platného nariadenia č. 510/2006.

      (1)  Ú. v. EÚ L 93, 31.3.2006, s. 12.

      (2)  Ú. v. ES L 208, 24.7.1992, s. 1; Mim. vyd. 03/013, s. 4.


title: Vec C-90/09 P: Odvolanie podané 3. marca 2009 : General Química, S.A., Repsol Química, S.A., Repsol YPF, S.A. proti rozsudku Súdu prvého stupňa (šiesta komora) z  18. decembra 2008 vo veci T-85/06, General Química a i./Komisia Európskych spoločenstiev

text:
               18.4.2009

               SK

               Úradný vestník Európskej únie

               C 90/20

         Odvolanie podané 3. marca 2009: General Química, S.A., Repsol Química, S.A., Repsol YPF, S.A. proti rozsudku Súdu prvého stupňa (šiesta komora) z 18. decembra 2008 vo veci T-85/06, General Química a i./Komisia Európskych spoločenstiev
   (Vec C-90/09 P)
   2009/C 90/32
   Jazyk konania: španielčina

      Účastníci konania

      Odvolateľky: General Química, S.A., Repsol Química, S.A., Repsol YPF, S.A. (v zastúpení: J. M. Jiménez-Laiglesia Oñate a J. Jiménez-Laiglesia Oñate, advokáti)

      Ďalší účastník konania: Komisia Európskych spoločenstiev

      Návrhy odvolateliek

               —

               zrušiť rozsudok vyhlásený 18. decembra 2008 vo veci T-85/06 v rozsahu, v akom zamieta dôvod neplatnosti založený na zjavnom nesprávnom posúdení a na neexistencii odôvodnenia solidárnej zodpovednosti odvolateliek,

               —

               zrušiť článok 1 písm. g) a h) a článok 2 písm. d) rozhodnutia v rozsahu, v akom sa v nich konštatuje, že spoločnosti Repsol Química a Repsol YPF spolu so spoločnosťou General Química sú solidárne zodpovedné za porušenie článku 81 ods. 1 ES, a subsidiárne zrušiť uvedené rozhodnutie v rozsahu, v akom smeruje proti spoločnosti Repsol YPF, pričom v oboch prípadoch predmetné spoločnosti žiadajú o primerané zníženie výšky uloženej pokuty.

      Odvolacie dôvody a hlavné tvrdenia

   Odvolanie smeruje proti zamietnutiu dôvodu neplatnosti rozhodnutia, v ktorom sa spoločnostiam Repsol Química a Repsol YPF pripisuje zodpovednosť za správanie spoločnosti General Química, S.A.. V rozsudku bola nesprávne konštatovaná zodpovednosť, pričom sa nezohľadňujú skutočnosti a okolnosti samotnej veci a porušenia, ktorého sa dopustila spoločnosť General Química. V rozsudku došlo k pochybeniu, keď bola zodpovednosť za dcérsku spoločnosť pripísaná materskej spoločnosti a keď Súd prvého stupňa dospel k záveru, že ide o ten istý ekonomický celok na základe samotnej možnosti alebo schopnosti materskej spoločnosti vykonávať rozhodujúci vplyv na jej dcérsku spoločnosť. Taktiež sa v rozsudku nezdôvodňuje, akým spôsobom preukazujú zohľadnené dôkazy existenciu rozhodujúceho vplyvu. Okrem toho dôkazy predložené v spisových materiáloch neboli posúdené alebo došlo k ich nesprávnemu posúdeniu. Ďalej odvolateľky uvádzajú, že v rozsudku bola nesprávne uplatnená domnienka stanovená v judikatúre v prípadoch, kde materská spoločnosť vlastní všetky kapitálové podiely spoločnosti, na základe ktorej Súd prvého stupňa preniesol dôkazné bremeno, pričom nijakým spôsobom nespresňuje, aké dôkazy je potrebné zabezpečiť na vyvrátenie domnienky. Rozsudok priznáva Komisii neobmedzenú mieru voľnej úvahy pri posúdení a hodnotení dôkazov predložených na účely vyvrátenia domnienky. Z uvedeného vyplýva, že domnienka je v skutočnosti nevyvrátiteľná. Ďalej okrem toho, že zodpovednosť spoločnosti Repsol YPF nebola individuálne určená a nie je ani jednoznačná, v rozsudku došlo k nesprávnemu posúdeniu, keď sa automaticky rozšírila domnienka o samotnej schopnosti vykonávania rozhodujúceho vplyvu na materskú spoločnosť podnikateľskej skupiny. Zodpovednosť sa pripisuje skupine spoločností a nie podniku ako hospodárskej jednotke, pričom táto zodpovednosť je nevyvrátiteľná.


title: Vec T-208/09: Uznesenie Súdu prvého stupňa zo 14. decembra 2009 — Mars/ÚHVT — Marc (MARC Marlon Abela Restaurant Corporation)

text:
               13.2.2010

               SK

               Úradný vestník Európskej únie

               C 37/49

         Uznesenie Súdu prvého stupňa zo 14. decembra 2009 — Mars/ÚHVT — Marc (MARC Marlon Abela Restaurant Corporation)
   (Vec T-208/09) (1)

   2010/C 37/77

      Jazyk konania: angličtina

   Predsedníčka ôsmej komory nariadila výmaz veci.

      (1)  Ú. v. EÚ C 167, 18.7.2009.


title: Vec C-403/14: Uznesenie predsedu Súdneho dvora zo 4. novembra 2014 (návrh na začatie prejudiciálneho konania, ktorý podal Administrativen sad – Varna – Bulharsko) – „Vekos Trade“ AD/Direktor na Direktsia „Obzhalvane i danachno-osiguritelna praktika“ Varna pri Tsentralno upravlenie na Natsionalnata agentsia za prihodite

text:
               19.1.2015

               SK

               Úradný vestník Európskej únie

               C 16/24

      Uznesenie predsedu Súdneho dvora zo 4. novembra 2014 (návrh na začatie prejudiciálneho konania, ktorý podal Administrativen sad – Varna – Bulharsko) – „Vekos Trade“ AD/Direktor na Direktsia „Obzhalvane i danachno-osiguritelna praktika“ Varna pri Tsentralno upravlenie na Natsionalnata agentsia za prihodite
      (Vec C-403/14) (1)

      (2015/C 016/40)
      Jazyk konania: bulharčina
      Predseda Súdneho dvora nariadil výmaz veci.

         (1)  Ú. v. EÚ C 395, 10.11.2014.


title: Vec T-287/10: Uznesenie Všeobecného súdu z  8. novembra 2011 — Unilever España a Unilever/ÚHVT — Med Trans G. Poulias-S. Brakatselos (MED FRIGO S.A.)

text:
               7.1.2012

               SK

               Úradný vestník Európskej únie

               C 6/24

         Uznesenie Všeobecného súdu z 8. novembra 2011 — Unilever España a Unilever/ÚHVT — Med Trans G. Poulias-S. Brakatselos (MED FRIGO S.A.)
   (Vec T-287/10) (1)

   2012/C 6/44
   Jazyk konania: angličtina
   Predseda siedmej komory nariadil výmaz veci.

      (1)  Ú. v. EÚ C 234, 28.8.2010.


title: Vec T-397/11: Žaloba podaná 26. júla 2011 — Symfiliosi/FRA

text:
               24.9.2011

               SK

               Úradný vestník Európskej únie

               C 282/36

         Žaloba podaná 26. júla 2011 — Symfiliosi/FRA
   (Vec T-397/11)
   2011/C 282/70
   Jazyk konania: angličtina

      Účastníci konania

      Žalobkyňa: Symfiliosi (Nikózia, Cyperská republika) (v zastúpení: L. Christodoulou, advokát)

      Žalovaná: Agentúra Európskej únie pre základné práva (FRA)

      Návrhy

               —

               zrušiť rozhodnutie Agentúry Európskej únie pre základné práva z 23. mája 2011 o uzavretí prvej rámcovej zmluvy na základe verejného obstarávania F/SE/10/03 — časť 12 Cyprus s First Elements a druhej rámcovej zmluvy so Symfiliosi,

               —

               zaviazať Agentúru Európskej únie pre základné práva na náhradu trov konania.

      Dôvody a hlavné tvrdenia

   Na podporu svojej žaloby uvádza žalobkyňa jeden hlavný žalobný dôvod, pričom tvrdí, že Agentúra neposkytla odôvodnenie svojho rozhodnutia. Ďalej spochybňuje hodnotenie ponúk vo verejnom obstarávaní z vecnej stránky, pričom tvrdí, že bolo svojvoľné, nezmyselné a protiprávne.


title: Rozsudok Súdneho dvora (štvrtá komora) z 28. októbra 2004 vo veci C-4/04: Komisia Európskych spoločenstiev proti Rakúskej republike (Nesplnenie povinnosti členským štátom — Smernica 98/44/ES — Právna ochrana biotechnologických vynálezov — Neprebratie smernice v stanovenej lehote)

text:
               8.1.2005

               SK

               Úradný vestník Európskej únie

               C 6/18

      ROZSUDOK SÚDNEHO DVORA

   (štvrtá komora)
   z 28. októbra 2004
   vo veci C-4/04: Komisia Európskych spoločenstiev proti Rakúskej republike (1)

   (Nesplnenie povinnosti členským štátom - Smernica 98/44/ES - Právna ochrana biotechnologických vynálezov - Neprebratie smernice v stanovenej lehote)
   (2005/C 6/33)
   Jazyk konania: nemčina
   Vo veci C-4/04, Komisia Európskych spoločenstiev, (splnomocnené zástupkyne: K. Banks a C. Schmidt) proti Rakúskej republike (splnomocnený zástupca: H. Dossi), predmetom ktorej je žaloba o nesplnenie povinnosti podľa článku 226 ES, podaná 8. januára 2004, Súdny dvor (štvrtá komora), v zložení: J. N. Cunha Rodrigues vo funkcii predsedu štvrtej komory, sudcovia: K. Schiemann a M. Ilešič (spravodajca), generálny advokát: F. G. Jacobs, tajomník: R. Grass, vyhlásil dňa 28. októbra 2004 rozsudok, ktorého výrok znie:

               1.

               Rakúska republika si tým, že v stanovenej lehote neprijala všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 98/44/ES zo 6. júla 1998, týkajúcej sa právnej ochrany biotechnologických vynálezov, nesplnila svoje povinnosti, ktoré jej vyplývajú z tejto smernice.

               2.

               Rakúska republika je povinná nahradiť trovy konania.

      (1)   Ú. v. EÚ C 47 zo dňa 21.2.2004


title: Vec T-86/09: Rozsudok Všeobecného súdu z  22. septembra 2011 — Evropaïki Dynamiki/Komisia ( Verejné obstarávanie služieb — Postup verejného obstarávania — Poskytovanie počítačových služieb, vrátane údržby a rozvoja počítačových systémov Generálneho riaditeľstva pre námorné záležitosti a rybné hospodárstvo — Zamietnutie ponuky uchádzača — Povinnosť odôvodnenia — Rovnosť zaobchádzania — Transparentnosť — Kritériá pre zadanie zákazky — Konflikt záujmov — Zjavne nesprávne posúdenie — mimozmluvná zodpovednosť )

text:
               29.10.2011

               SK

               Úradný vestník Európskej únie

               C 319/15

         Rozsudok Všeobecného súdu z 22. septembra 2011 — Evropaïki Dynamiki/Komisia
   (Vec T-86/09) (1)

   (Verejné obstarávanie služieb - Postup verejného obstarávania - Poskytovanie počítačových služieb, vrátane údržby a rozvoja počítačových systémov Generálneho riaditeľstva pre námorné záležitosti a rybné hospodárstvo - Zamietnutie ponuky uchádzača - Povinnosť odôvodnenia - Rovnosť zaobchádzania - Transparentnosť - Kritériá pre zadanie zákazky - Konflikt záujmov - Zjavne nesprávne posúdenie - mimozmluvná zodpovednosť)
   2011/C 319/28
   Jazyk konania: angličtina

      Účastníci konania

      Žalobkyňa: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis, P. Katsimani a M. Dermitzakis, advokáti)

      Žalovaná: Európska komisia (v zastúpení: N. Bambara a E. Manhaeve, splnomocnení zástupcovia, za právnej pomoci J. Stuyck, advokát)

      Predmet veci

   Jednak návrh na zrušenie rozhodnutia Komisie z 12. decembra 2008, ktorým bola zamietnutá ponuka žalobkyne podaná v rámci verejného obstarávania MARE/2008/01 zameraného na poskytovanie počítačových a súvisiacich služieb, vrátane údržby a rozvoja informačných systémov Generálneho riaditeľstva pre námorné záležitosti a rybné hospodárstvo (Ú. v. EÚ S 115, 2008), ako aj rozhodnutia o pridelení zákazky inému uchádzačovi, a jednak návrh na náhradu škody

      Výrok rozsudku

               1.

               Žaloba sa zamieta.

               2.

               Evropaïki Dynamiki — Proigmena Systimata Tilepikoinonion Pliroforikis kai Tilematikis AE znáša svoje vlastné trovy, ako aj trovy konania vzniknuté Európskej komisii.

      (1)  Ú. v. EÚ C 113, 16.5.2009.


title: Vec F-100/15: Žaloba podaná 6. júla 2015 – ZZ/EIB

text:
               14.12.2015

               SK

               Úradný vestník Európskej únie

               C 414/41

         Žaloba podaná 6. júla 2015 – ZZ/EIB
   (Vec F-100/15)
   (2015/C 414/51)
   Jazyk konania: taliančina

      Účastníci konania

      Žalobca: ZZ (v zastúpení: L. Isola a G. Isola, advokáti)

      Žalovaná: Európska investičná banka

      Predmet a opis sporu

   Zrušenie hodnotiacej správy žalobcu za rok 2013 a následných a súvisiacich rozhodnutí EIB, akým je rozhodnutie nepovýšiť ho do platovej triedy D, ako aj náhrada údajne vzniknutej majetkovej a nemajetkovej ujmy.

      Návrhy žalobcu

               —

               Zrušiť rozhodnutie odvolacieho výboru z 8. decembra 2014 a vrátiť spis tomuto výboru späť, aby vo veci znovu rozhodol po stanovení kritérií, ktoré musí splniť pri prijímaní nového rozhodnutia,

               —

               zrušiť pokyny riaditeľstva pre ľudské zdroje vymedzené v oznámení „Usmernenia pre hodnotenie zamestnancov za rok 2013“ v rozsahu, v akom stanovujú, že konečné posúdenie musí byť vyjadrené v zhrnutí slovne, pričom však neuvádzajú príslušné formulácie,

         Subsidiárne:

               —

               zrušiť celú hodnotiacu správu za rok 2013 (v časti hodnotenie, kde žalobcov výkon nie je hodnotený ako „výborný“ či „veľmi dobrý“ a nenavrhuje povýšenie do triedy D, a napokon v rozsahu, v akom neupravuje jeho kariérny postup a nestanovuje ciele na rok 2014),

               —

               zrušiť všetky súvisiace, následné aj predchádzajúce akty vrátane aktov o povýšení uverejnených v oznámení „Performance Evaluation exercise 2013 – List of promotions and awards“ z 31. marca 2014,

               —

               určiť, že došlo k jeho obťažovaniu,

               —

               určiť, že vznikla zodpovednosť Európskej únie z dôvodu podnecovania k obťažovaniu a došlo k porušeniu pravidiel týkajúcich sa „spravodlivého procesu“,

               —

               zaviazať žalovaných spoločne a nerozdielne na zaplatenie náhrady fyzickej, nemajetkovej a majetkovej ujmy opísanej podrobne v bodoch 112 až 120,

               —

               zaviazať žalovaných spoločne a nerozdielne na zaplatenie úrokov z omeškania a kompenzácie menového znehodnotenia z príslušných súm,

               —

               zaviazať oboch žalovaných na náhradu trov konania.


title: Vec T-342/11: Žaloba podaná 30. júna 2011 — CEEES a Asociación de Gestores de Estaciones de Servicio/Komisia

text:
               27.8.2011

               SK

               Úradný vestník Európskej únie

               C 252/40

         Žaloba podaná 30. júna 2011 — CEEES a Asociación de Gestores de Estaciones de Servicio/Komisia
   (Vec T-342/11)
   2011/C 252/90
   Jazyk konania: španielčina

      Účastníci konania

      Žalobkyne: Confederación Española de Empresarios de Estaciones de Servicio (CEEES) (Španielsko) a Asociación de Gestores de Estaciones de Servicio (Madrid, Španielsko) (v zastúpení: A. Hernández Pardo a B. Marín Corral, advokáti)

      Žalovaná: Európska komisia

      Návrhy

   Žalobkyne navrhujú, aby Všeobecný súd:

               —

               zrušil napadnutý akt a

               —

               v dôsledku toho konštatoval, že Komisia je povinná uložiť spoločnosti REPSOL pokutu alebo penále za porušenie článku 9 nariadenia (ES) č. 1/2003.

      Dôvody a hlavné tvrdenia

   Táto žaloba je podaná proti rozhodnutiu Komisie z 28. apríla 2011 prijatému vo veci COMP/39461/CEEES AOP — REPSOL, ktorým sa Komisia vyslovila k prípustnosti sťažnosti, ktorú podali žalobkyne 30. mája 2007. Táto sťažnosť sa zakladala na troch nasledujúcich hlavných tvrdeniach:

               a)

               existencia horizontálnych dohôd uzatvorených medzi Asociación de Operadores Petrolíferos (AOP) a jej členmi, ktorými medzi sebou obmedzili hospodársku súťaž;

               b)

               porušenie článkov 101 ZFEÚ a 102 ZFEÚ z dôvodu stanovenia maloobchodných cien;

               c)

               nesplnenie rozhodnutia Komisie z 12. apríla 2006 (2006/446/ES), týkajúceho sa konania podľa článku 81 ES a prijatého podľa článku 9 nariadenia (ES) č. 1/2003 (vec COMP/B-1/38.348 — Repsol CPP) zo strany spoločnosti REPSOL, ako aj dôsledky tohto nesplnenia v podobe sankcií.

         Komisia v napadnutom rozhodnutí dospela k záveru, že nie sú dané dostatočné dôvody na to, aby bolo voči spoločnosti REPSOL prijaté akékoľvek z opatrení stanovených v nariadení (ES) č. 1/2003 pre prípady, keď strany nedodržia svoje záväzky.
   Na podporu žaloby uvádzajú žalobkyne dva žalobné dôvody.

               1.

               Prvý žalobný dôvod založený na porušení článku 9 nariadenia (ES) č. 1/2003 v súvislosti s nerešpektovaním zásady priameho účinku práva Spoločenstva.

                           —

                           Žalobkyne v tejto súvislosti najmä uvádzajú, že Komisia vzhľadom na konštatovania vnútroštátneho úradu pre hospodársku súťaž nemohla opomenúť nedodržanie záväzkov ukončiť prax stanovenia predajných cien zo strany spoločnosti REPSOL, ku ktorým sa uvedená spoločnosť zaviazala. Skutočnosti preukázané vnútroštátnym úradom pre hospodársku súťaž, týkajúce sa porušenia článku 101 ZFEÚ, mali Komisii postačovať pre prijatie záveru, že spoločnosť REPSOL svoje záväzky nedodržala.

                           —

                           Absencia zásahu Komisie voči nesplneniu rozhodnutia týkajúceho sa záväzkov, vyplývajúca z toho, že žalovaná sa domnieva, že v tejto súvislosti disponuje právomocou voľnej úvahy, ohrozuje samotnú podstatu mechanizmov, ktoré sú podkladom prijímania záväzkov ako alternatívneho riešenia pre začatie konania o sankciách, meniac tak právomoc posúdenia Komisie na svojvoľnosť, ktorá môže viesť k hrubému porušeniu práva na obhajobu.

               2.

               Druhý žalobný dôvod založený na porušení článku 23 ods. 2 písm. c) a článku 24 ods. 1 písm. c) nariadenia (ES) č. 1/2003.

                           —

                           Podľa žalobkýň mala Komisia pri existencii porušenia článku 9 nariadenia (ES) č. 1/2003, ako je porušenie v prejednávanej veci, uložiť pokuty alebo penále stanovené vo vyššie uvedených ustanoveniach.


title: Vec C-67/12: Rozsudok Súdneho dvora (desiata komora) zo 16. januára 2014 — Európska komisia/Španielske kráľovstvo (Nesplnenie povinnosti členským štátom — Smernica 2002/91/ES — Energetická hospodárnosť budov — Články 3, 7 a 8 — Neúplné prebratie)

text:
               22.3.2014

               SK

               Úradný vestník Európskej únie

               C 85/2

         Rozsudok Súdneho dvora (desiata komora) zo 16. januára 2014 — Európska komisia/Španielske kráľovstvo
   (Vec C-67/12) (1)

   (Nesplnenie povinnosti členským štátom - Smernica 2002/91/ES - Energetická hospodárnosť budov - Články 3, 7 a 8 - Neúplné prebratie)
   2014/C 85/03
   Jazyk konania: španielčina

      Účastníci konania

      Žalobkyňa: Európska komisia (v zastúpení: K. Herrmann a I. Galindo Martin, splnomocnení zástupcovia)

      Žalované: Španielske kráľovstvo (v zastúpení: A. Rubio González a S. Centeno Huerta, splnomocnení zástupcovia)

      Predmet veci

   Nesplnenie povinnosti členským štátom — Neprijatie alebo neoznámenie, v stanovenej lehote, všetkých opatrení potrebných na dosiahnutie súladu s článkami 3, 7 a 8 smernice Európskeho parlamentu a Rady č. 2002/91/ES zo 16. decembra 2002 o energetickej hospodárnosti budov (Ú. v. ES L 1, s. 65; Mim. vyd. 12/002, s. 168) v spojení s článkom 29 smernice Európskeho parlamentu a Rady 2010/31/EÚ z 19. mája 2010 o energetickej hospodárnosti budov (Ú. v. EÚ L 153, s. 13)

      Výrok rozsudku

               1.

               Španielske kráľovstvo si tým, že v stanovenej lehote neprijalo všetky zákony, iné právne predpisy a správne opatrenia potrebné na to, aby zabezpečilo súlad s článkami 3, 7 a 8 smernice Európskeho parlamentu a Rady č. 2002/91/ES zo 16. decembra 2002 o energetickej hospodárnosti budov, nesplnilo povinnosti, ktoré mu vyplývajú z týchto ustanovení.

               2.

               Španielske kráľovstvo je povinné nahradiť trovy konania.

      (1)  Ú. v. EÚ C 118, 21.4.2012.


title: Vec C-597/12 P: Odvolanie podané 19. decembra 2012 : Isdin, SA proti rozsudku Všeobecného súdu (štvrtá komora) z  9. októbra 2012 vo veci T-366/11, Bial-Portela & Ca, SA/Úrad pre harmonizáciu vnútorného trhu (ochranné známky a vzory)

text:
               23.3.2013

               SK

               Úradný vestník Európskej únie

               C 86/8

         Odvolanie podané 19. decembra 2012: Isdin, SA proti rozsudku Všeobecného súdu (štvrtá komora) z 9. októbra 2012 vo veci T-366/11, Bial-Portela & Ca, SA/Úrad pre harmonizáciu vnútorného trhu (ochranné známky a vzory)
   (Vec C-597/12 P)
   2013/C 86/12
   Jazyk konania: angličtina

      Účastníci konania

      Odvolateľka: Isdin, SA (v zastúpení: H. L. Mosback, advokát, G. Marín Raigal, P. López Ronda, G. Macias Bonilla, advokáti)

      Ďalší účastníci konania: Úrad pre harmonizáciu vnútorného trhu (ochranné známky a vzory), Bial-Portela & Ca, SA

      Návrhy odvolateľky

   Odvolateľka navrhuje, aby Súdny dvor:

               —

               zrušil napadnuté rozhodnutie,

               —

               potvrdil rozhodnutie prvého odvolacieho senátu ÚHVT zo 6. apríla 2001, ktorý zamietol námietku v celom rozsahu,

               —

               zaviazal Bial-Portela & Ca, SA na náhradu trov konania.

      Odvolacie dôvody a hlavné tvrdenia

   Odvolateľka tvrdí, že Všeobecný súd skreslil dôkazy, keď v bode 34 napadnutého rozsudku uviedol, že „odvolací senát nesprávne konštatoval, že medzi označeniami neexistuje zvuková podobnosť“. Odvolací senát sa však nedopustil pochybenia, keď uviedol, že medzi označeniami neexistuje zvuková podobnosť, ako to konštatoval Všeobecný súd, ale naopak, správne analyzoval zvukovú podobnosť medzi označeniami a prijal záver, že napriek zvukovým podobnostiam medzi označeniami, celková zvučnosť označení je odlišná. Odvolateľka sa domnieva, že záver odvolacieho senátu, ktorý Všeobecný súd skreslil, treba potvrdiť.
   Okrem toho odvolateľka tvrdí, že Všeobecný súd nesprávne zistil skutkový stav, keď v bode 40 napadnutého rozsudku uviedol, že tovary patriace do triedy 3 a veľká časť tovarov patriacich do triedy 5 (…) je bežne vystavená v supermarketoch a zákazník si ich tak vyberá na základe vizuálneho preskúmania ich obalov. Toto skutkové zistenie nebolo podložené dôkazmi, a preto bol nesprávne zistený skutkový stav, na základe ktorého sa malo rozhodnutie prijať. Okrem toho, túto skutočnosť nepredložil žiadny z účastníkov konania, a preto sa mohla zohľadniť, len ak bola všeobecne známa (a vzhľadom na tvrdenia, ktoré podporovali nedostatok vierohodnosti tejto skutočnosti, keby sa tak posúdila, viedlo by to k skresleniu skutkového stavu). Túto skutočnosť preto nemožno použiť ako základ pre konštatovanie pravdepodobnosti zámeny.
   Odvolateľka tiež tvrdí, že zásada audi alteram partem, ktorá je obsiahnutá v článku 76 ods. 1 nariadenia o ochranných známkach (1) (pôvodne článok 74 ods. 1 nariadenia 40/94 (2)) bola porušená a že Všeobecný súd nesprávne uplatnil článok 8 ods. 1 písm. b) nariadenia o ochranných známkach a relevantnú judikatúru, a tým porušil právo Únie. Všeobecný súd nevykonal všeobecné posúdenie dotknutých ochranných známok a nezohľadnil všetky relevantné skutočnosti v prejednávanej veci.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).

      (2)  Nariadenie Rady (ES) č. 40/94 z 20. decembra 1993 o ochrannej známke Spoločenstva (Ú. v. EÚ L 11, s. 1).


title: Vec C-204/13: Rozsudok Súdneho dvora (šiesta komora) z 13. marca (návrh na začatie prejudiciálneho konania, ktorý podal Bundesfinanzhof – Nemecko) – Finanzamt Saarlouis/Heinz Malburg (Dane  — Daň z pridanej hodnoty  — Vznik a rozsah práva na odpočítanie dane  — Zrušenie spoločnosti spoločníkom  — Nadobudnutie časti klientely tejto spoločnosti  — Vecný vklad do inej spoločnosti  — Zaplatenie dane na vstupe  — Možné odpočítanie)

text:
               5.5.2014

               SK

               Úradný vestník Európskej únie

               C 135/18

         Rozsudok Súdneho dvora (šiesta komora) z 13. marca (návrh na začatie prejudiciálneho konania, ktorý podal Bundesfinanzhof – Nemecko) – Finanzamt Saarlouis/Heinz Malburg
   (Vec C-204/13) (1)

   ((Dane - Daň z pridanej hodnoty - Vznik a rozsah práva na odpočítanie dane - Zrušenie spoločnosti spoločníkom - Nadobudnutie časti klientely tejto spoločnosti - Vecný vklad do inej spoločnosti - Zaplatenie dane na vstupe - Možné odpočítanie))
   2014/C 135/19
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesfinanzhof

      Účastníci konania pred vnútroštátnym súdom

      Žalobkyňa: Finanzamt Saarlouis

      Žalovaný: Heinz Malburg

      Predmet veci

   Bundesfinanzhof – Výklad článku 4 ods. 1 a 2, ako aj článku 17 ods. 2 písm. a) šiestej smernice Rady zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 009/01, s. 23) – Vznik a rozsah práva na odpočítanie dane zaplatenej na vstupoch – Získanie časti klientely zrušenej spoločnosti jedným z jej spoločníkov s cieľom vložiť ju ako vecný vklad do novej spoločnosti – Možnosť odpočítania dane zaplatenej na vstupe

      Výrok rozsudku

   Článok 4 ods. 1 a 2, ako aj článok 17 ods. 2 písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu: spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 95/7/ES z 10. apríla 1995, sa musí vykladať vzhľadom na zásadu neutrality dane z pridanej hodnoty v tom zmysle, že spoločník spoločnosti založenej podľa občianskeho práva, zaoberajúcej sa daňovým poradenstvom, ktorý získa od tejto spoločnosti časť klientely iba na ten účel, aby ju bezprostredne potom bezodplatne prenechal na podnikateľské účely novovzniknutej spoločnosti založenej podľa občianskeho práva, zaoberajúcej sa daňovým poradenstvom, v ktorej je hlavným spoločníkom, ale bez toho, aby bola táto klientela zaúčtovaná do majetku novozaloženej spoločnosti, nemá právo na odpočítanie dane z pridanej hodnoty zaplatenej na vstupe z predmetného nadobudnutia klientely.

      (1)  Ú. v. EÚ C 178, 22.6.2013.


title: Vec C-615/10: Rozsudok Súdneho dvora (štvrtá komora) zo 7. júna 2012 (návrh na začatie prejudiciálneho konania, ktorý podal Korkein hallinto-oikeus — Fínsko) — na návrh Insinööritoimisto InsTiimi Oy [Smernica 2004/18/ES — Verejné obstarávanie v oblasti obrany — Článok 10 — Článok 296 ods. 1 písm. b) ES — Ochrana základných bezpečnostných záujmov členského štátu — Obchod so zbraňami, muníciou a bojovým materiálom — Výrobok, ktorý nadobudol verejný obstarávateľ výlučne na vojenské účely — Existencia širokej možnosti podobného použitia tohto výrobku na civilné účely — Otočný stôl ( „tiltable turntable“ ) určený na vykonávanie elektromagnetických meraní — Nevyhlásenie verejného obstarávania v súlade s postupmi stanovenými smernicou 2004/18]

text:
               21.7.2012

               SK

               Úradný vestník Európskej únie

               C 217/3

         Rozsudok Súdneho dvora (štvrtá komora) zo 7. júna 2012 (návrh na začatie prejudiciálneho konania, ktorý podal Korkein hallinto-oikeus — Fínsko) — na návrh Insinööritoimisto InsTiimi Oy
   (Vec C-615/10) (1)

   (Smernica 2004/18/ES - Verejné obstarávanie v oblasti obrany - Článok 10 - Článok 296 ods. 1 písm. b) ES - Ochrana základných bezpečnostných záujmov členského štátu - Obchod so zbraňami, muníciou a bojovým materiálom - Výrobok, ktorý nadobudol verejný obstarávateľ výlučne na vojenské účely - Existencia širokej možnosti podobného použitia tohto výrobku na civilné účely - Otočný stôl („tiltable turntable“) určený na vykonávanie elektromagnetických meraní - Nevyhlásenie verejného obstarávania v súlade s postupmi stanovenými smernicou 2004/18)
   2012/C 217/04
   Jazyk konania: fínčina

      Vnútroštátny súd, ktorý podal návrh na začatie prejudiciálneho konania

   Korkein hallinto-oikeus

      Účastníci konania pred vnútroštátnym súdom

   Insinööritoimisto InsTiimi Oy

      za účasti: Puolustusvoimat

      Predmet veci

   Návrh na začatie prejudiciálneho konania — Korkein hallinto-oikeus — Návrh na začatie prejudiciálneho konania — Výklad článku 10 smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/07, s. 132) a článku 346 ZFEÚ — Zoznam zbraní, munície a vojenského materiálu zavedený rozhodnutím Rady č. 255/58 z 15. apríla 1958 — Pôsobnosť smernice — Materiál určený hlavne na vojenské účely — Systém otočných stolov určených na vykonávanie elektromagnetických meraní

      Výrok rozsudku

   Článok 10 smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby v spojení s článkom 296 ods. 1 písm. b) ES sa má vykladať v tom zmysle, že oprávňuje členský štát odkloniť sa od postupov stanovených uvedenou smernicou v prípade verejného obstarávania vyhláseného verejným obstáravateľom v oblasti obrany na nákup zariadenia, ktoré je síce výlučne určené na vojenské účely, no zároveň vykazuje široké možnosti podobného využitia v civilnom sektore, len v prípade, ak toto zariadenie možno na základe jeho vlastností považovať za zariadenie, ktoré bolo špeciálne vytvorené a vyvinuté, aj v dôsledku podstatných úprav na takéto účely, čo prináleží preskúmať vnútroštátnemu súdu.

      (1)  Ú. v. EÚ C 72, 5.3.2011.


title: Vec C-594/10: Rozsudok Súdneho dvora (tretia komora) zo 16. februára 2012 (návrh na začatie prejudiciálneho konania, ktorý podal Hoge Raad der Nederlanden — Holandsko) — T. G. van Laarhoven/Staatssecretaris van Financiën (Šiesta smernica o DPH — Právo na odpočet dane zaplatenej na vstupe — Obmedzenie — Používanie hnuteľného majetku zahrnutého do podniku na súkromné účely zdaniteľnej osoby — Daňové zaobchádzanie so súkromným používaním tovaru patriaceho do majetku podniku)

text:
               31.3.2012

               SK

               Úradný vestník Európskej únie

               C 98/8

         Rozsudok Súdneho dvora (tretia komora) zo 16. februára 2012 (návrh na začatie prejudiciálneho konania, ktorý podal Hoge Raad der Nederlanden — Holandsko) — T. G. van Laarhoven/Staatssecretaris van Financiën
   (Vec C-594/10) (1)

   (Šiesta smernica o DPH - Právo na odpočet dane zaplatenej na vstupe - Obmedzenie - Používanie hnuteľného majetku zahrnutého do podniku na súkromné účely zdaniteľnej osoby - Daňové zaobchádzanie so súkromným používaním tovaru patriaceho do majetku podniku)
   2012/C 98/10
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hoge Raad der Nederlanden

      Účastníci konania pred vnútroštátnym súdom

      Žalobca: T. G. van Laarhoven

      Žalovaný: Staatssecretaris van Financiën

      Predmet veci

   Návrh na začatie prejudiciálneho konania — Hoge Raad der Nederlanden — Výklad článku 17 ods. 6 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001 s. 23) — Odpočet dane zaplatenej na vstupe — Vylúčenie práva na odpočet — Vnútroštátna právna úprava obmedzujúca odpočet dane pre motorové vozidla používané podnikateľom na podnikateľské, ako aj súkromné účely

      Výrok rozsudku

   Článok 6 ods. 2 prvý pododsek písm. a) šiestej smernice Rady 77/388/EHS o zosúladení právnych predpisov členských štátov týkajúcich sa dani z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 95/7/ES z 10. apríla 1995, v spojení s článkom 11 časťou A ods. 1 písm. c) tej istej smernice sa má vykladať v tom zmysle, že mu odporuje vnútroštátna daňová právna úprava, ktorá zdaniteľnej osobe, ktorej motorové vozidlá sa používajú tak na podnikateľské, ako aj na súkromné účely, najskôr umožňuje vykonať okamžitý a úplný odpočet dane z pridanej hodnoty zaplatenej na vstupe, ale ktorá potom v súvislosti so súkromným používaním týchto vozidiel stanovuje ročnú daň, ktorá je na účely určenia zdaniteľného základu dane z pridanej hodnoty splatnej za dané zdaňovacie obdobie založená na metóde paušálneho výpočtu nákladov na takéto používanie, ktorá primerane nezohľadňuje jeho skutočný rozsah.

      (1)  Ú. v. EÚ C 80, 12.3.2011.


title: Vec T-222/12: Uznesenie Všeobecného súdu zo 16. septembra 2013 — National Trust for Scotland/ÚHVT — Comhairle nan Eilean Siar (ST KILDA)

text:
               16.11.2013

               SK

               Úradný vestník Európskej únie

               C 336/30

         Uznesenie Všeobecného súdu zo 16. septembra 2013 — National Trust for Scotland/ÚHVT — Comhairle nan Eilean Siar (ST KILDA)
   (Vec T-222/12) (1)

   2013/C 336/64
   Jazyk konania: angličtina
   Predseda tretej komory nariadil výmaz veci.

      (1)  Ú. v. EÚ C 227, 28.7.2012.


title: Vec T-833/14: Žaloba podaná 23. decembra 2014 – Søndagsavisen/Komisia

text:
               27.4.2015

               SK

               Úradný vestník Európskej únie

               C 138/51

         Žaloba podaná 23. decembra 2014 – Søndagsavisen/Komisia
   (Vec T-833/14)
   (2015/C 138/68)
   Jazyk konania: dánčina

      Účastníci konania

      Žalobkyňa: Søndagsavisen A/S (Søborg, Dánsko) (v zastúpení: M. Honoré, advokát)

      Žalovaná: Európska komisia

      Návrhy

               —

               zrušenie rozhodnutia Komisie z 9. júla 2014 o nevznesení námietok proti oslobodeniu určitej reklamy od dane (SA.35683),

               —

               uložiť Komisii povinnosť nahradiť trovy konania.

      Dôvody a hlavné tvrdenia

   Podľa žalobkyne, ktorá je konkurentkou príjemkyne pomoci, mala Komisia dospieť k záveru, že existujú pochybnosti o tom, či oslobodenie od dane týkajúce sa neadresovaných reklamných materiálov a novín, k odberu ktorých sa možno prihlásiť, ktoré sú distribuované do domácností, predstavuje pomoc.
   Podľa žalobkyne mala teda Komisia rozhodnúť o začatí konania vo veci formálneho zisťovania podľa článku 108 ods. 2 ZFEÚ a článku 4 ods. 4 nariadenia č. 659/1999 (1). Keďže Komisia to neurobila, porušila tým procesné práva žalobkyne podľa článku 108 ods. 2 ZFEÚ.
   Na podporu svojho tvrdenia o existencii dôvodných pochybností žalobkyňa uvádza tieto tvrdenia:

               —

               Komisii trvalo vybavenie veci mimoriadne dlho, čo samo osebe svedčí o existencii dôvodnej pochybnosti – v neposlednom rade preto, že išlo o schému pomoci oznámenú podľa článku 108 ods. 3 ZFEÚ,

               —

               rozhodnutie Komisie je nedostatočne odôvodnené, a to pokiaľ ide o oslobodenie od dane týkajúce sa neadresovaných reklamných materiálov a novín, k odberu ktorých sa možno prihlásiť, ktoré sú distribuované do domácností, a

               —

               pri zisťovaní, či v prípade oslobodenia od dane týkajúceho sa neadresovaných reklamných materiálov a novín, k odberu ktorých sa možno prihlásiť, ktoré sú distribuované do domácností, ide o štátnu pomoc, Komisia vykonala neúplné a nesprávne posúdenie dánskych právnych predpisov týkajúcich sa dane z reklamy.

      (1)  Nariadenie Rady (ES) č. 659/1999 z 22. marca 1999 ustanovujúce podrobné pravidlá na uplatňovanie článku 93 Zmluvy o ES (Ú. v. ES L 83, s. 1; Mim. vyd. 08/001, s. 339).


title: Vec C-220/08: Uznesenie predsedu Súdneho dvora z  26. novembra 2008 – Komisia Európskych spoločenstiev/Helénska republika

text:
               21.3.2009

               SK

               Úradný vestník Európskej únie

               C 69/33

         Uznesenie predsedu Súdneho dvora z 26. novembra 2008 – Komisia Európskych spoločenstiev/Helénska republika
   (Vec C-220/08) (1)

   (2009/C 69/77)

      Jazyk konania: gréčtina

   Predseda Súdneho dvora nariadil výmaz veci.

      (1)  Ú. v. EÚ C 183, 19.7.2008.


title: Vec C-148/10: Rozsudok Súdneho dvora (tretia komora) z  13. októbra 2011 (návrh na začatie prejudiciálneho konania, ktorý podal Hof van beroep te Brussel — Belgicko) — DHL International NV, predtým Express Line NV/Belgisch Instituut voor Postdiensten en Telecommunicatie (Poštové služby — Externé postupy vybavovania sťažností užívateľov — Smernica 97/67/ES — Článok 19 — Pôsobnosť — Doplnková povaha opravných prostriedkov existujúcich podľa vnútroštátneho práva a práva Únie — Voľná úvaha členských štátov — Hranice — Článok 49 ZFEÚ — Sloboda usadiť sa)

text:
               3.12.2011

               SK

               Úradný vestník Európskej únie

               C 355/6

         Rozsudok Súdneho dvora (tretia komora) z 13. októbra 2011 (návrh na začatie prejudiciálneho konania, ktorý podal Hof van beroep te Brussel — Belgicko) — DHL International NV, predtým Express Line NV/Belgisch Instituut voor Postdiensten en Telecommunicatie
   (Vec C-148/10) (1)

   (Poštové služby - Externé postupy vybavovania sťažností užívateľov - Smernica 97/67/ES - Článok 19 - Pôsobnosť - Doplnková povaha opravných prostriedkov existujúcich podľa vnútroštátneho práva a práva Únie - Voľná úvaha členských štátov - Hranice - Článok 49 ZFEÚ - Sloboda usadiť sa)
   2011/C 355/08
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hof van beroep te Brussel

      Účastníci konania pred vnútroštátnym súdom

      Žalobkyňa: DHL International NV, predtým Express Line NV

      Žalovaný: Belgisch Instituut voor Postdiensten en Telecommunicatie

      Predmet veci

   Návrh na začatie prejudiciálneho konania — Hof van beroep te Brussel — Výklad článku 19 smernice Európskeho parlamentu a Rady 97/67/ES z 15. decembra 1997 o spoločných pravidlách rozvoja vnútorného trhu poštových služieb Spoločenstva a zlepšovaní kvality služieb (Ú. v. ES L 15, s. 14; Mim. vyd. 06/003, s. 71), zmenenej a doplnenej smernicami 2002/39/ES (Ú. v. ES L 176, s. 21; Mim. vyd. 06/004, s. 316) a 2008/6/ES (Ú. v. EÚ L 52, s. 3) — Postupy na vybavovanie sťažností užívateľov poštových služieb — Systém externého vybavovania sťažností

      Výrok rozsudku

               1.

               Smernica Európskeho parlamentu a Rady 97/67/ES z 15. decembra 1997 o spoločných pravidlách rozvoja vnútorného trhu poštových služieb spoločenstva a zlepšovaní kvality služieb v pôvodnom znení a v zneniach zmenených a doplnených smernicou Európskeho parlamentu a Rady 2002/39/ES z 10. júna 2002 a smernicou Európskeho parlamentu a Rady 2008/6/ES z 20. februára 2008 sa má vykladať v tom zmysle, že jej neodporuje vnútroštátna právna úprava, ktorá povinne nariaďuje poskytovateľom poštových služieb, ktoré nepatria pod univerzálnu službu, externý postup vybavovania sťažností užívateľov týchto služieb.

               2.

               Článok 49 ZFEÚ sa má vykladať v tom zmysle, že mu neodporuje vnútroštátna právna úprava, ktorá nariaďuje poskytovateľom poštových služieb nepatriacich do univerzálnej služby externý postup vybavovania sťažností užívateľov týchto služieb.

      (1)  Ú. v. EÚ C 161, 19.6.2010.